Novinari Pomoravlja: Zbog koje privatizacije je ubijen Milan Pantić?\nTanjug | 04. maj 2021.\nNovinari Pomoravskog okruga, danas su u Jagodini, na glavnom gradskom trgu, čitanjem proglasa novinarskih udruženja i uručenjem nagrade Kluba novinara "za doprinos razvoju novinarstva i dostojanstva novinarske profesije", obeležili Svetski dan slobode medija.\nSkupu, kome je prisustvovao i gradonačelnik Jagodine Ratko Stevanović, započeo je minutom ćutanja za novinare koji su preminuli u proteklih godinu dana.\nProglas Udruženja novinara Srbije, pročitao je novinar Dragan Marković – Mare.\nSa skupa je upućen poziv državnim institucijama i institucijama Evrope, da pomognu da se otkriju ubice dopisnika „Večenjih novosti“ iz Jagodine Milana Pantića i drugih srpskih novinara.\nNovinari su upoznati sa izjavom Verana Matića, predsednika Komisije za istraživanje ubistva novinara, datu pre 20 dana, „da su poznata imena izvršioca zločina, ubistva Pantića, ali su još na slobodi, jer tužilaštvo nema dovoljno dokaza za sud“.\nMatić je rekao da je Pantića „ubila naručena ekipa koja samo vrši likvidacije, koja nema nikakve veze sa motivom“ i istakao da je reč o „organizovanom kriminalu vezanom za veoma konkretnu privatizaciju“.\nAko nam i nije otkrio imena ubica, Matić nam je mogao reći koje su to „vrlo konketne privatizacije“, jer to su firme sa našeg područja, ocenili su novinara i pozvali Matića da to kaže, „jer je ove godine 20 godina od ubistva Pantića i mi, njegove kolege imamo pravo da to znamo“, ističe se u proglasu.\nTradicionalnu nagradu Kluba novinara Pomoravlja, ove godine je dobio novinar, dugogodišnji dopisnik Novinske agencije Tanjug Dušan Aničić.\nNagrada se sastoji od unikatne povelje, rad akademskog slikara grafičara Slobodana Štetića i novčanog iznosa a žiri je radio u sastavu: Dragan Marković – Mare, Ljubiša Bata Vujić i Emil Milojević.\nTužilaštvo traži dodatne mere za razjašnjenje ubistva Milana Pantića\n„Biće više opstrukcije za Pantića nego za Ćuruviju“\nSindikalci znaju ko je ubio Pantića!\nTragovi ubistva novinara Pantića vode do pivare\nJagodina Milan Pantić Svetski dan slobode medija Ubistvo novinara\n← Kako Evropska unija gubi bitku za slobodu medija\nGunjić: Vučićev turbo-krimi-porno-rijaliti →


Severna Amerika Latinska Amerika Evropa Azijsko-pacifički region Bliski istok Region šireg dela Kine (kopneni deo Kine, Hongkong, Makao i Tajvan) Indija Australija i Novi Zeland South Africa\nPlatforma za zapošljavanje\n"Naša misija je da izmamimo osmehe na svakom koraku. Posvećeni smo tome da tržištu predstavimo naše omiljene potrošačke brendove i da pritom činimo dobre stvari za našu planetu i naše zajednice.\nTajna našeg uspeha je u našim ljudima. Našim zaposlenima nudimo mogućnosti kroz koje mogu da ostvare značajan uticaj, steknu nove veštine i izgrade uspešne karijere na radnom mestu koje odlikuju različitost i inkluzija. Pokažite nam kako vi gledate na stvari. Unesite radoznalost. Unesite originalnost i inventivnost. Unesite motivaciju. Jer vaša jedinstvenost nas čini boljima."\nPrisutni smo u više od 200 zemalja i regiona, i možete izabrati bilo koju lokaciju i pronaći svoju šansu da ostvarite uticaj i date svoj doprinos.\nRegion šireg dela Kine (kopneni deo Kine, Hongkong, Makao i Tajvan)\nUnesite svoju hrabrost, samopouzdanje i stav „ja to mogu“. Potrebne su nam vredne, inovativne osobe koje misle svojom glavom i koje su spremne da postanu lideri budućnosti koji razumeju globalne tokove. Naši programi na kampusu su osmišljeni tako da vam pružaju osnovu koja vam je potrebna da učite, da se razvijate i da se unapređujete za sledeću veliku šansu koja će vam se pružiti u životu.\nPogledajte poslove po:\nGlassdoor Pronađite nas na Glassdoor-u\nČinjenice u vezi sa PepsiCo napicima


Kancelarije Velike vojske Republike u Detroitu (Mičigen) dok zaposleni nastavljaju da rade na daljinu zbog pandemije korona virusa.\nRad od kuće ili iz kancelarije ili kombinovani, hibridni, model - izazovi su koje je proces vakcinacije tokom još uvek aktuelne pandemije stavio pred kompanije.\nOdgovor je različit, a nova istraživanja sugerišu da rad na daljinu ipak smanjuje produktivnost. Zašto?\nKompanije Tviter (Twitter) i Slak (Slack) su saopštile da ne žele da se njihovi zaposleni vrate u kancelariju, barem ne na puno radno vreme, izvestio je Washington Post 4. juna.\nKako se navodi, obe kompanije omogućiće zaposlenima da rade delimično ili u potpunosti na daljinu nakon pandemije.\nAmazon, dodaje se s druge strane, veruje da je najbolji način da se održi kao vodeći tehnološki gigant vraćanjem svih u „kancelarijski usmerenu kulturu“, čim to bude bezbedno.\nIzmeđu su kompanije kao što su Google i Apple, koje dozvoljavaju dva radna dana od kuće svake nedelje.\nMicrosoft je takođe najavio da će većina zaposlenih moći da radi na daljinu do 50 odsto vremena nakon što kancelarije budu potpuno otvorene, ako im to dozvole radna mesta i ako radnici to odluče, navodi izveštaj. Kompanija je, kao i mnoge druge, uključujući Slak i Tviter, sprovela anketu među svojim zaposlenima kako bi videla kako žele da njihov radni život izgleda nakon pandemije.\nFejsbuk (Facebook) se još nije obavezao ni za jednu novu politiku rada kod kuće. Nakon što se neke kancelarije počnu otvarati za deo radnika 2. jula, ljudi koji su se vratili moći će da rade od kuće jedan dan u nedelji, što je bila politika te kompanije i pre pandemije.\nRad od kuće do 2021. ili... zauvek\n„Kako se približavamo ponovnom otvaranju naših kancelarija u širokom opsegu, razmatramo svoj pristup vremenu u kancelariji i očekujemo da će se ovo verovatno razviti“, rekla je portparolka Fejsbuka Katelin Brehoni (Katelyn Brehony) u izjavi, preneo je Vašington Post.\nKako se navodi, Apple je u junu objavio svoju politiku rada na daljinu. Kako navodi Vašington Post, u dopisu koji je upućen zaposlenima, Apple je rekao da će se radnici vratiti u kancelariju u septembru i da moraju da dolaze u kancelariju tri dana u nedelji. Rad od kuće biće dostupan samo sredom i petkom.\nRad od kuće "topi" plate\nMeđutim, rad na daljinu potencijalno donosi i promene kada je reč o platama. Tako je Slak omogućio većini svojih zaposlenih da se prijave za rad na daljinu, ali sa prilagođenim platama na osnovu lokacije.\nKako navodi Vašington Post, čak se i izvršni direktor Slaka, Stevart Butterfield, preselio iz zaliva San Francisco u Kolorado i planira da radi odatle.\nKako je javio Forbs, startap Brex će prilagoditi zarade zaposlenih na osnovu geografskog tržišta. Kompanija je najavila da će oni koji se presele u područja u kojima su stope zarada različite možda doživeti promene svojih plata.\nPrema pisanju Forbsa, otprilike polovina američkih profesionalaca veruje da će im kompanije omogućiti rad na daljinu barem deo vremena posle pandemije, prema LinkedIn-ovom indeksu poverenja radne snage.\nMeđutim, kako se navodi, pojedine kompanije su se odlučile i da na drugačiji način mere efikasnost zaposlenih.\nTako je australijska softverska kompanija Atlassian, umesto da meri koliko dugo zaposleni rade odlučila da će navodno meriti krajnji ishod.\nNova realnost ne menja staru\nMeđutim, veliki giganti upozoravaju i da nova realnost ne može zameniti staru.\n„To nije novo normalno“, rekao je izvršni direktor Goldman Sachsa David Solomon na konferenciji Credit Suisse Group AG u februaru, preneo je BBC.\n„To je aberacija koju ćemo ispraviti što je brže moguće.“\nJes Staley, izvršni direktor Barclais-a, izrazio je slična osećanja u januaru, opisujući rad na daljinu kao kratkoročnu meru koja nije održiva, dodaje se.\nBBC navodi i da poslodavci posebno u finansijskoj industriji sugerišu da je dugoročna uloga rada na daljinu precenjena i da će kancelarija i dalje služiti kao važan prostor.\nU istom izveštaju se citira i Mari Erdoes (Mary Erdoes) iz JPMorgan Chase & Co, koja je izrazila zabrinutost zbog dugoročnog uticaja rada na daljinu.\n„To je iscrpljujuće. Teško je ...()... Potrebno je mnogo unutrašnje snage i održivosti bez energije koju dobijate iz okruženja drugih ljudi.“\nNicholas Bloom, stručnjak za menadžment i profesor ekonomije sa Univerziteta Stanford, rekao je za BBC da veruje da se takav način razmišljanja zasniva na cilju očuvanja kulture preduzeća kao i motivacije za posao zaposlenih.\n„Oni ne žele povremene radnike“, rekao je on. „I ne žele da se zaposleni prijavljuju iz grčkog kafića ili tajlandskog odmarališta.“\nBloom je ukazao i da su se, od početka pandemije, pojavili i drugi legitimniji strahovi od rada na daljinu: smanjena produktivnost zbog trenutnog nedostatka prostora i privatnosti i, za roditelje, prisustvo dece; gubitak neformalnih interakcija koje omogućavaju kreativnost; i mentalni teret zaposlenih koji uvek moraju biti digitalno uključeni.\nIstraživanje: Rad od kuće smanjuje produktivnost\nU istraživanju Becker Freedman instituta za ekonomiju iz Čikaga, objavljenog u maju 2021, navodi se da je produktivnost pala za 20 odsto.\nStudija je urađena na uzorku od 10.000 zaposlenih u azijskoj IT kompaniji, u periodu od aprila 2019. do avgusta 2020.\nKompanija je instalirala softvere koji su na računarima zaposlenih merili aktivnost i da li su koristili tastaturu i miša.\nIstraživanje je zaključilo da su radnici radili vredno. Imali su 30 odsto više radnih sati nego pre pandemije, uključujući i 18 odsto porasta u radu van uobičajenih sati. Međutim, ovaj dodatni trud se nije preslikao na porast proizvodnje. Pravi način za merenje produktivnosti je učinak po radnom satu.\nAnalizom se došlo do toga koliko su radnici vremena proveli u „satima saradnje“, kao što su različiti sastanci i „satima fokusa“, kada nisu prekidani pozivima i mejlovima i kada su mogli da se koncentrišu na svoje zadatke. Uprkos dužem radnom vremenu, imali su manje sati fokusa nego pre pandemije. Dodatno vreme okupirali su sastanci, zaključak je istraživanja koje je objavio Economist.


KOALICIJA ''KOLOSI'': Osnažiti osobe sa invaliditetom za inkluzivan, pravedan i održiv razvoj :: Dešavanja u Bijeljini ::\n25. May 2022. / 00:03\nKOALICIJA ''KOLOSI'': Osnažiti osobe sa invaliditetom za inkluzivan, pravedan i održiv razvoj\nPod sloganom „Promocija učestvovanja i liderstva osoba s invaliditetom: poduzimanje akcija za implementaciju Agende održivog razvoja do 2030. godine“ obilježava se ovogodišnji 3. decembar – Međunarodni dan osoba sa invaliditetom.\nKao i svake godine, 3. decembra, Gradska uprava Grada Bijeljina u saradnji sa koalicijom „Kolosi“ organizuje prijem kod Gradonačelnika. Akcionim planom koji je usvojen od strane Skupštine Grada, „Kolosi“ su partner Grada Bijeljine, pa je i predviđena saradnja sa Gradskom upravom u sklopu koje izvršioci vlasti u gradu na određene datume pozivaju predstavnike invalidne organizacije i organizuju prijem za njih.\n„Prijem će biti organizovan u Centru za kulturu „Semberija“, s tim što smo ga ove godine digli na viši nivo i uključili i boračko-invalidsku zaštitu kao nekoga ko radi sa ratnim vojnim invalidima, civilnim invalidima, žrtvama rata i ostalim invalidnim osobama. Biće pozvana i udruženja koja nisu u sastavu koalicije“, rekao je za portal „Dešavanja u Bijeljini“ tehnički sekretar koalicije kolosi Milorad Jović.\nTema 3. decembra je fokusirana na osnaživanje osoba sa invaliditetom za inkluzivan, pravedan i održiv razvoj kako je i predviđeno Agendom za održivi razvoj 2030. godine. Na ovaj način se obećava da niko neće biti izostavljen i da se invaliditet prepoznaje kao koncept koji mora biti uzet u razmatranje prilikom implementacije 17 ciljeva održivog razvoja.\nSama tema je veoma široka i daje mogućnost da se ovaj dan obilježi na različite načine.\nPrimjera radi, u UN će biti organizovana panel-diskusija o novim inicijativama za uključivanje osoba sa invaliditetom, a glavni događaj će biti obilježen temom „Sport za sve za mir i razvoj“. Ovo će biti prilika za razgovor o osnaživanju osoba sa invaliditetom u sportu kao snažnom podsticaju mira i održivog razvoja.\n„U sklopu prijema, biće organizovan i kulturno-umjetnički program, a u saradnji sa Gradskom upravom, dovešćemo tri sportska kluba koja su postigla velike rezultate. Donijeće medalje i pehare koje su osvojili na raznim takmičenjima na nivou RS i BiH, tako da će ovo biti prilika da osobe sa najvišim oblicima invaliditeta koji koriste kolica za kretanje, osobe koje imaju amputaciju dijelova tijela, pokažu i Gradonačelniku i medijima da mogu uspješno da se bave sportom, što je i fokus UN“, objasnio je Jović.\nKao gosti na prijemu biće streljački klub ratnih vojnih invalida „Orao“ iz Bijeljina koji su članovi regionalnog udruženja „Amputiraca“ i koalicije „Kolosi“ i koji su ove godine po šesti put postali prvaci RS. Strijelac streljačkog kluba „Orao“ je i rekorder RS u gađanju vazdušnom puškom.\n„Naši strijelci su prvaci RS, ali osvajaju prva mjesta i na raznim memorijalnim turnirima na nivou BiH. Pored toga, nastupaju i takmiče se i u Srbiji koja je najjača u streljaštvu u invalidnom sportu u svijetu i tamo nekad osvoje i drugo ili treće mjesto. Ove godine su naša dva predstavnika po prvi put nastupala za reprezentaciju BiH na Evropskom prvenstvu u streljaštvu standard puškom koje je održano u Beogradu“, naglasio je Jović.\nKlub košarke u kolicima, ove godine organizovao je Međunarodni turnir košarke u kolicima, gdje su dolazili predstavnici Bugarske i Srbije. Ekipa domaćina osvojila je prvo mjesto na tom turniru.\n„Imamo i klub sjedeće odbojke koji se dugo godina uspješno takmiči u ligi RS. Određeni odbojkaši nastupaju i za reprezentaciju Srbije. Na prijemu ćemo promovisati i našeg člana koalicije Peru Savića koji za kretanje koristi invalidska kolica. On je prvak RS i BiH u stonom tenisu, ali je nastupao i na mnogim međunarodnim takmičenjima. Sve te uspjehe koje smo postigli, postigli smo kroz koaliciju i kroz podršku Gradske uprave, jer svu opremu i sale koje sportisti koriste, ustupila nam je Gradska uprava. Naši sportski klubovi imaju sredstva u budžetu za svoja takmičenja“, ističe Jović.\nU planu je da na prijem 3. decembra budu pozvane i mlade osobe sa invaliditetom, jer je koalicija „Kolosi“ organizovala aktiv mladih osoba sa invaliditetom. Ta omladina ima završene fakultete i koalicija želi da ih podrži i promoviše kao buduće lidere u njihovim udruženjima. Kako Jović kaže, taj aktiv mladih će biti sjeme koje je potrebno da se posije u Bijeljini i da im se pruži puna podrška.


RTS :: Kad i papa Franja kaže - plati porez, budi dobar hrišćanin\nSvet Kad i papa Franja kaže - plati porez, budi dobar hrišćanin\nponedeljak, 19. okt 2020, 13:28 -> 15:16\nKad i papa Franja kaže - plati porez, budi dobar hrišćanin\nPapa Franja pozvao je u nedelju na Trgu Svetog Petra vernike da plaćaju porez jer je to, kako je objasnio, njihova dužnost da bi bili dobri hrišćani.\nNeobični apel papa Franja uputio je vernicima u svom redovnom nedeljnom obraćanju "Anđelus" na Trgu Svetog Petra, prenosi list katoličkih biskupa Avenire.\nPapa je podsetio da je dužnost vernika da budu dobri građani kako bi bili dobri hršćani. Zato je pozvao vernike da poštuju vlastite obaveze, uključujući i poreske.\n"Porezi se moraju platiti, njihovo plaćanje je dužnost građana, kao i poštovanje pravednih državnih zakona", poručio je papa Franja.\nOn se obratio vernicima širom sveta, ali njegov apel ima posebnu težinu u Italiji koja je na prvom mestu među evropskim zemljama po broju osoba koji izbegavaju plaćanje poreza, a i po visini novca koje država godišnje gubi na ime neplaćenih poreskih obaveza.\nPrema podacima statističkog instituta, Italija godišnje gubi više od sto milijardi evra zbog neplaćenog poreza. Među neplatišama su često poznate osobe iz sveta zabave, sporta ali i politički lideri, kao bivši premijer Silvio Berluskoni u prošlosti.\nSada finansijska policija istražuje poreklo pet miliona evra koje predsednik severne regije Lombardija Atilio Fontana ima na računu u Švajcarskoj, a na koje ne plaća porez kao što bi po zakonu trebalo da čini.\nNapadač iz Čikaga uhapšen nakon potere, očevidac opisao trenutak predaje\nŠpanski borbeni avion presreo let "Izidžeta" nakon lažne pretnje bombom\nMakron rekonstruisao vladu i pozvao nove ministre da budu ambiciozni i spremni na kompromis


Astrološka predviđanja i natalne karte - Planetarijum.com\nŽelite da kreirate astrološka predviđanja?\nUkoliko želite da proverite kakav vas period očekuje u određenom vremenskom intervalu u budućnosti to možete saznati našim astrološkim predviđanjem u trajanju od 30 dana. Ova predviđanja rađena su na osnovu vaše natalne karte, odnosno trenutnog položaja astroloških aspekata u datom trenutku.\nDa bismo mogli uraditi astrološko predviđanje bazirano na natalnoj karti neophodno je da izvršite registraciju, odnosno da upišete neophodne podatke za astrološke proračune i tumačenja.\nPogledajte primer astrološkog predviđanja\nMiloš Stanković, 23/09/1988, Aranđelovac


Kako smo od jedinog regionalnog izvoznika došli do toga da trošimo milione na uvoz\nI najnoviji podaci za Republiku Srpsku kažu da u spoljnotrgovinskoj razmjeni najveći skok u uvozu ima električna energija i to za čak 141 odsto više nego u prvoj polovini prošle godine.\nKako za Buku pojašnjava naša proizvodnja električne energije je ralativno skupa jer je dobrim dijelom bazirana na rudnicima i proizvodnji struje iz termoelektrana, a u odnosu na druge proizvođače, posebno iz nuklearnih elektrana iz Bugarske koje je znatno, gotovo dvostruko jeftinija.\nDruga otežabvajuća okolnost je to što mi na nivou Bosne i Hercegovine iako imamo optimalnu strukturu hidroenergetskih i termoenergetskih kapaciteta (oko 51%:49%), podijeljenošću elektroprivrednih područja na tri dijela (HZHB, EP BiH i EPRS) dobili smo tri neoptimalne strukture koje uzrokuju smanjenu neefikasnost proizvodnje kao i strukturu proizvodnja koja ne može adekvatno u periodima izražene potražnje tokom dana zadovoljiti tržišne potrebe.\nBitna stvar u ovoj priči jeste, naglašava Avdić i to što je u našim elektroprivredama zaposleno previše zaposlenika koji imaju visoke platee i druge razne beneficije, a to uglavnom ne mogu opravdati produktivnošću i kvalitetom rada, te će oni dugoročno da budu u sve nepovoljnijoj situaciju, manje konkurentni te da zbog toga i po tom osnovu uvozimo sve više el.energije.\nMešutim budućnost nosi još jednu promjenu – trend smanjenja uvoza.\nPrema riječima ekonomiste Damira Miljevića\n← Do kada će Bošnjaci biti Turski podanici\nSretan rođendan Esadu Konjičaninu →\n18. Oktobra 2019. 19. Oktobra 2019. Midhat Hajdarević


Software uputstva, uputstvo za software, strana #3\nSoftware - strana #3\nPonekad će vam zatrebati da privučete pažnju na ćelije tabele koje sadrže važan tekst. To u Excel-u možete da uradite pomoću uslovnog formatiranja. Pod pretpostavkom da imate puno ispunjenih ćelija tabele a želite na određeni ...\nBar kodovi su nazivi koji su lako čitljivi pomoću optičkih skenera. Oni su korisni za operacije gde je ručno čitanje sporije nego čitanje mašine. Većina ljudi u stvari ne zna kako se kreiraju bar kodovi. Da biste kreirali ili ...\nNabavili ste neku sjajnu PC igricu ali je ne možete odmah pokrenuti jer vam zahteva da je krekujete. U textu koji sledi na jednostavan način ćemo vam objasniti korak po korak kako da to uradite. 1.korak: naravno prvo ćete instalirati željenu ...\nVerovatno imate neke fajlove na svom kompjuteru koje bi ste hteli da sakrijete, odnosno da ih zaštitite lozinkom (password-om) od nekog ko ne bi trebao da ih vidi. To možete da uradite na dva načina: Prvi je preko nekog programa za zaključavanje, ...\nAko se pitate koji antivirus koristiti, na pravom ste mestu. Pre nego što se odlučite za jedan antivirus, preporučujemo vam da prvo pročitate ovaj članak i upoznate se sa svim karakteristikama i stvarima koje bi trebalo da vam pomognu ...


Tradicionalni šahovski turnir u okviru obeležavanja gradske slave - Grad Prokuplje\nOvogodišnji laureat Plakete Svetog Prokopija doktor Dragan Milić\nSportski program u sklopu proslave gradske slave, tradicionalno je počeo šahovskim turnirom najmlađih članova Šah kluba „Topličani“ u centru grada. Na turniru je učestvovalo više od 20 devojčica i dečaka, a najviše su pokazale devojčice Anja Nikolić, Emilija Radisavljević i Anastasija Stošić, dok su se kod dečaka istakli Veljko Paunović, Strahinja Simonović i Marko Miljojković.\n-Deca uživaju u ovakvim manifestacijama, a nama je izuzetno drago što učestvujemo u slavskim svečanostima. Veliki broj dece se odazvao i ovo je prava prilika da se druže i da prikažu šahovsko umeće. Bilo je dosta publike, što je i cilj ove manifestacije i još jednom zahvaljujem se Gradu Prokuplju koji nam godinama omogućava da učestvujemo u proslavi slave grada, rekla je Ana Benderać, trener ŠK “Topličani”.\nU sportskom delu proslave gradske slave, nakon šahovskog turnira, održaće se i turniri u malom fudbalu, basketu i odbojci, takmičenje u pecanju i pripremanju riblje čorbe, kao i manifestacija sport za najmlađe.


Izvještaj UN-a: Odgovor koji uključuje invaliditet na COVID-19\nGlobalna kriza COVID-19 produbljuje postojeće nejednakosti, izlažući stepen isključenosti i naglašavajući da je neophodno raditi na uključivanju invalidnosti. Osobe s invaliditetom - milijardu ljudi - jedna su od najugroženijih grupa u našem društvu i one su među najteže pogođenim u ovoj krizi u pogledu smrtnih slučajeva.\nVIDEO: Aktivnosti i podrška UMHCG povodom situacije COVID-19\nU prethodnom periodu UMHCG je u okviru projekta Mladi zajedno za promjene (Youth together for change) koji realizuje uz finansijsku podršku UNICEF kancelarije u Crnoj Gori započelo aktivnosti pružanja podrške djeci i mladima s invaliditetom, i njihovim porodicama, uključujući i djecu i mlade, korisnike usluga postojećih servisa, u cilju povećanja mogućnosti za otpornost na COVID -19.\nRoditelji, vježbajte sa svojom djecom - #MladiSprortistiDoma\nSpecijalna Olimpijada Crne Gore uz podršku UNICEF-a i u partnerstvu sa Ministarstvom prosvjete i Ministarstvom sporta i mladih realizuje projekat Mladi sportisti u svojim domovima u trajanju od 6 mjeseci. Cilj je pružanje podrške roditeljima djece s invaliditetom uzrasta 2-8 godina radi očuvanja zdravlja, fizičke kondicije i samopouzdanja njihove djece tokom obustave rada vrtića uslijed globalne pandemije.\nImajući u vidu trenutnu situaciju uzrokovanu pandemijom virusa COVID-19 i brojnim ograničenjima potrebno je raditi na izbjegavanju, procenjivanju i eliminisanju rizika na radnom mjestu u borbi protiv zaraze. U skladu sa Zakonom o zaštiti i zdravlja na radu („Sl. list CG”, br. 034/14, 044/18) poslodavac je u obavezi preuzeti preventivne mjere zaštite na radu radi sprječavanja ili smanjivanja rizika po život i zdravlje zaposlenih. Shodno tome, UMHCG je pripremilo preporuke za poslodavce s ciljem očuvanja zdravlja zaposlenih OSI na radnom mjestu:\nZašto bi koronavirus trebalo da promjeni naše shvatanje invaliditeta i hroničnih bolesti\nPrema vodećim vijestima i istraživačkim radovima, koronavirus je najopasniji za starije osobe i za one koji imaju hronične bolesti. Ne postoji veća vjerovatnoća da osobe s invaliditetom budu zaražene virusom ali ipak stalno podsjećaju smrtnost je najveća kod onih čije je zdravstveno stanje oslabljeno ili nemaju dovoljno jak imunološki sistem, a mnogi od tih ljudi zapravo jesu osobe s invaliditetom.\n“Mi smo sami“: Kako pandemija izoluje porodice djece s invaliditetom\nPorodice djece s invaliditetom su snalažljiva i otporna grupa. Mnoge osobine koje su potrebne za izdržavanje pandemije – budnost, samokontrola i uzajamna podrška – spadaju u osnovne vještine roditelja djece s invaliditetom. Bez obzira da li u školi, na poslu ili u bilo kakvim aktivnostima zajednice, mi smo „eksperti“ za distancu i izolaciju.


Izradom novog Pravilnika do efikasnijeg rješavanja problema građana /VIDEO/\nOn line servis, putem kojeg građani mogu prijaviti komunalni problem, radi pozitivno, kako tvrde u Gradskoj upravi.\nJer prema riječima Zorana Ranilovića, šef Odsjeka za informacione tehnologije grada Bijeljina, system 48 zaprimio je 94 prijave tokom prošle godine, koje su gotovo sve riješene od strane onih koji su za te probleme nadležni.\nJednostavno rečeno, umjesto da, kako bi svoj problem prijavili odlaze u neko od javnih preduzeća ili u neko od odjeljenja u gradskoj upravi, dovoljno je da građani popune formular I u roku od 48 sati dobijaju odgovor. Međutim, vrlo brzo očekuju se neke izmjene koje će još više unaprijediti ovaj system prijava od strane građana.\nZajednička tema, prema riječima Ranilovića, planiranih sastanaka tokom izrade novog Pravilnika biće bolja međusaradnja I ažurnost nadlužnih službi u riješavanju aktuelnih problema građana.\nNerijetko se dešavaju neobične situacije tokom kontakta sa građanima I obrade njihovih žalbi, od toga da korisnik nije zadovoljan odgovorom ili riješenjem do nesvakidašnjih žalbi koje su u velikoj mjeri banalne I kao takve neriješive.\nSlijedeći pozitivna iskustva iz lokalnih administracija u susjednoj Srbiji, Gradska uprava Grada Bijeljina prva je u cijeloj BIH uvela servis za prijavu komunalnih problemma “SISTEM 48”. Međutim, nakon šest godina imamo još par primjera lokalnih zajednica u Srpskoj koje su uvele sličan system saradnje sa građanima. Međutim, može se reći da je Bijeljina u mnogim stvarima pionir I da neprestano usavršava system rada gradske administracije, a u najavi su I novi projekti koji će se realizovati tokom ove godine.\nProcedura prijavljivanja je jednostavna, jer system 48 funkcioniše tako da građani problem mogu prijaviti posredstvom portala servisa i zvanične internet prezentacije Bijeljine, na šalteru “Sistem 48” u sjedištu Komunalne policije i na telefon 209-030. A sve obrađene prijave su javno dostupne na portalu Sistem48 u dijelu za pregled prijava.\nViše iz ove kategorije « Poledica i snijeg zahtijevaju maksimalan oprez /VIDEO/ Dogodilo se na današnji dan - 26. januar »


Sastanak Radne grupe za poglavlje 22- Regionalna politika i koordinacija strukturnih instrumenata (Zapisnik) – EPuS Leskovac\nSastanak Radne grupe za poglavlje 22- Regionalna politika i koordinacija strukturnih instrumenata (Zapisnik)\nRadna grupa za poglavlje 22- Regionalna politika i koordinacija strukturnih instrumenata\nU ponedeljak 6. oktobra 2014. godine, u Plavom salonu Narodne skupštine RS, uspostavljena je radna grupa Nacionalnog konventa o Evropskoj uniji (NKEU) koja se bavi pregovaračkim poglavljem 22- Regionalna politika i koordinacija strukturnih instrumenata. Na sastanku su govorili Ana Ilić, predsednica Pregovaračke grupe za Regionalnu politiku i koordinaciju strukturnih elemenata, Ognjen Mirić, regionalni menadžer, Nemačke organizacije za međunarodnu saradnju GIZ, Nataša Dragojlović, koordinatorka Nacionalnog konventa o Evropskoj uniji. Sednicu je vodio koordinator ove Radne grupe, Ivan Knežević, ispred Evropskog pokreta u Srbiji. Za ovu radnu grupu je prijavljeno oko 30 organizacija koje uključuju razvojne regionalne agencije, nevladine organizacije, think thank-ove, predstavnike sindikata i druge.\nPo mišljenju koordinatora RG, Ivana Kneževića, Poglavlje 22 predstavlja jedno od najznačajnijih poglavlja za budući razvoj Srbije i njenu neto fiskalnu poziciju nakon što postane članica EU. Iako obim pravne tekovine EU u ovom poglavlju nije naročito velik reč je o kompleksnom i potpuno novom zakonodavstvu za zemlje koje nisu članice EU. S tim u vezi neće biti moguće prepisivati rešenja koje su druge zemlje nalazile, već će morati da se uspostavi jedinstveni sistem institucija koje će se baviti programiranjem, implementacijom, monitringom i svim ostalim aktivnostima koje prate upotrebu fondova EU. Dodatno je ocenjeno da od kvaliteta izgrađenog sistema za upravljanje fondovima će suštinski zavisiti količina i kvalitet upotrebe sredstava koje će Srbija moći da koristi kada bude postala zemlja članica EU.\nAna Ilić, predsednica Pregovaračke grupe za ovo poglavlje, naglasila je da su pregovori u ovom poglavlju u snažnoj korelaciji sa pregovorima u drugim poglavljima. Naročito su od značaja poglavlja koja se bave finansijskom kontrolom, kontrolom trošenja državne pomoći ili statistikom u okviru koje će se definisati NUTS klasifikacija teritorijalnih jedinica. Takođe će izazov biti i kratak vremenski rok koji je zadat. Suštinski se u ovom poglavlju radi o tome kako dodatno podstaći ekonomski razvoj zemlje i osigurati kvalitetnu apsorpciju fondova EU koji će u te svrhe biti dostupni Srbiji, odnosno kako izgraditi sistem koji će sve to omogućiti. ‘’Pregovaramo samo kakav nam je sistem a ne šta ćemo finansirati. ‘’ Za ovo poglavlje je bitno pratiti funkcionisanje decentralizovanog sistema upravljanja EU fondovima koji je u Srbiji uveden od početka ove godine.\nOna je rekla da se od nas se ne očekuje da odmah definišemo strukture tj imenujemo institucije koje će biti ovlašćena tela za upravljanje nekim od strukturnih fondova EU već da se mi kroz naredne godine u najvećoj meri fokusiramo na jačanje kapaciteta na svim nivoima. Kao i da obratimo veču pažnju na pripremu projekata i na apsorpciju sada dostupnih sredstava. Imamo mali broj projekata koji su spremni za finansiranje od strane EU fondova. Projekti koji u narednom periodu mogu biti kandidovani moraju biti sveobuhvatni, sa potpunom dokumentacijom, rešenim imovinsko pravnim odnosima odnosno, toliko spremni da u roku od 6 meseci može da bude započeto njihovo spovođenje. Priprema i sam monitoring projekata će biti pomno praćeni od strane EU. Jedan od parametara na osnovu koga će oni procenjivati koliko smo spremni je i korišćenje IPA fondova. Posebno od ove godine od kada je u upotrebi sistem za decentralizovano upravljanje IPA fondovima u Srbiji će čitav proces biti pažljivo praćen. Sadržaj poglavlja 22 zbog boljeg razumevanja mora da se što više komunicira sa svima koji su bitni u tom procesu.\nBilateralni skrining za ovo poglavlje biće održan 28 i 29. januara 2015. godine. Sredinom novembra će biti poslat spisak pitanja od strane Evropske komisije na koje članovi pregovaračke grupe treba da se fokusiraju u svojim prezentacijama koje će predstaviti na bilateralnom skriningu. U pripremi odgovora na ta pitanja učestvovaće i članovi radne grupe NKEU za ovo poglavlje. Naredni sastanak ove RG će biti organizovan upravo tim povodom.\nPostoji 6 ključnih stubova u ovom poglavlju:\n1- Pravni okvir\nTu su uglavnom regulative EK koje Srbija treba direktno da primenjuje kada postane članica što zahteva značajno uređenje domaćeg zakonodavstva.\nVažna je regulativa zajedničkih odredbi.\nPartnerstvo na svim nivoima je ocenjeno kao naročito bitno u narednom periodu (uključivanje gradova, NVO sektora…) kao i to da bude prisutno na svim nivoima.\n2- Institucionalni okvir\nKako će intitutucije upravljati lotovima\n3- Administrativni kapaciteti\nPolitika zadržavanja kadrova\nOsnovni dokument kojima se države članice vode prilikom definisanja svojih prioriteta je Evropa 2020.\n5- Finansijsko upravljanje/kontrola i revizija\n6- Monitoring i evaluacija\nNa samom početku svog izlaganja Ognjen Mirić, regionalni menadžer pri GIZ-u, naglasio je da treba biti svestan da se u okviru ovog poglavlja ne govori ni u kom slučaju o regionalizaciji kao administrativnom uređenju zemlje već se govori o NUTS klasifikaciji. U skladu sa Zakonom o regionalnom razvoju Srbija trenutno ima 5 NUTS regiona. Ono što će biti sporno jeste region Kosova i Metohije zbog nedostatka administrativnog upravljanja nad tim regionom. Kada je u pitanju zakonodavni okvir, po njegovim rečima, ono gde moramo biti oprezni jeste da ne dođe do prekomernog normiranja tj da ne preopteretimo zakone koji će biti donošeni pri usklađivanju u ovom Poglavlju, suvišnim odredbama a da pritom zaboravimo na primenu onih odredbi koje već postoje.\nEK od nas očekuje uspostavljanje sistema koga ćee činiti upravljačka tela, sertifikaciono telo, revizorsko telo, itd. Postojaće pitanje koliko treba Srbija da ima operativnih programa, po njegovom mišljenju najbolje je da operativni programi budu koncentrisaniji kako bi se njima efikasnije upravljalo. S tim u vezi, on je istakao da u ovom trenutku strateški okvir Republike Srbije je neadekvatan u odnosu na zahteve kohezione politike imajući u vidu da se sastoji od 105 sektorskih i međusektorskih strategija koje su međusobno sadržinski i vremenski neusklađene. On je naglasio da nije potrebno graditi po svaku cenu nove institucije zarad EU fondova, već treba iskoristiti postojeće u našem sistemu i proceniti kako ih unaprediti da budu funkcionalniji. Preklapanje nadležnosti različitih institucija kao i nepostojanje okvira odgovornosti prilikom sprovođenja projekata jesu velike manjkavosti sistema kako na centralnom tako i na lokalnom nivou. Takođe nepostojeća politika zadržavanja kadrova koji rade na poslovima vezanim za EU fondove dodatno može da uspori napredak u pregovorima u ovom poglavlju i sigurno će dovesti do lošijih rezultata u nivou iskorišćenosti EU fondova. Imajući u vidu da se programiranje i sprovođenje IPA II zasniva na sektorskom pristupu, a da nam IPA predstavlja onsovu za strukturne i investicione fondove, realno je očekivati da operativni programi budu planirani po sektorima. To je ono na šta moramo računati u narednom periodu kada budemo definisali institucionalnu strukturu za korišćenje EU fondova, kao i prilikom donošenja odluke između sektorskog i/ili teritorijalnog pristupa.\nPosebno je naglasio da će male opštine u ogromnoj meri biti zavisne od velikih gradova kada je reč o povlačenju sredstava i ukazao na neophodnost među-opštinske saradnje. Istakao je i važnost pitanja korišćenja državne pomoćikoje će biti ograničeno pravilima koja važe u EU, kao i promene zakna o planiranju i izgradnji radi efikasnije implementacije projekata. Na kraju, izrazio je zabrinutost zbog toga što i posle nekoliko meseci od personalnih promena u Ministarstvu finansija, ključni nosioci DIS sistema nisu imenovani.\nU diskusiji koja je usledila, članovi radne grupe su se složili da je neophodno da razumemo poziciju zemlje i fokusiramo se na sopstvena rešenja koja neće biti prepisana budući da se takva praksa pokazala neuspešnom na primerima drugih zemalja. Cilj je pripremiti održivu pregovaračku poziciju koja će davati rezultate na dugi rok, što je delom zadatak i civilnog društva, kako u ekspertskoj podršci tako i u komunikaciji čitavog toka pregovora sa građanima Srbije. Takođe je izražena puna spremnost da se pomogne i Parlamentu RS tamo gde bude potrebno. Članovi RG su istakli i da je neophodno da obezbedi dvosmerna komunikacija sa stukturama koje vode pregovore u ovom poglavlju kako bi preporuke NKEU i radnih grupa rezultirale kvalitetnijom pregovaračkom pozicijom Republike Srbije. Pitanja planiranja strateškog okvira razvoja zemlje, prioritizacije, koncentracije mera i upotreba finansijskih sredstava s takođe diskutovana na sednici radne grupe NKEU za poglavlje 22.\nRG NKEU za poglavlje 22 apeluje na Vladu R. Srbije da hitno imenuje nedostajuće funkcionere na ključnim pozicijama u ministarstvima (CAO, NAO i SPO-ove) kako bi DIS za korišćenje pretpristupnih fondova EU nesmetano funkcionisao\nU pripremi prezentacija za bilateralni skrining odgovora na pitanja iz upitnika EK obaviti konsultacije sa RG NKEU za poglavlje 22. Naredni sastanak ove RG organizovan tim povodom bio bi održan početkom decembra.\nPotrebno je ojačati kapacitete institucija koje su ključne u ovom Poglavlju budući da evaluacije koje su se sprovele nakon 7 godina sprovođenja instrumenta za pretpristupnu pomoć upućuju na zaključak da domaće planiranje i administrativne strukture nisu dorasle većem obimu sredstava pretpristupne pomoći.\nNije potrebno graditi po svaku cenu nove institucije zarad EU fondova, već treba iskoristiti postojeće u domaćem adminsitrativnom sistemu i proceniti kako ih unaprediti da budu funkcionalnije.\nNeophodno je hitno uspostaviti efikasnu politiku zadržavanja kadrova koji se bave EU fondovima kako bi sistem bio održiv i nezavistan od političkih promena.\nKako bi se efikasnije upravljalo sredstvima EU fondova u budućnosti neophodno je obezbediti njihovu koncentraciju kroz manji broj upravljačkih tela i operativnih programa kao i osigurati kontinuitet institucija koje upravljaju EU fondovima.\nVlada mora hitno da odredi prioritete nacionalnog razvoja. Potrebno je pokrenuti javnu debatu o tome šta su prioriteti razvoja zemlje na dugi rok kako bi se raspoloživa sredstva iz nacionalnih i EU fondova efikasno usmeravala.\nImajući u vidu činjenicu da tokovi novca iz nacionalnog budžeta i IPA fondova namenjenih razvojnim projektima trenutno nisu u potpunosti usaglašeni što u budućnosti sa povećanjem nivoa raspoloživih sredstava iz EU fondova može da bude naročito problematičnon neophodno je preduzeti sve mere kao bi se što pre uspostavili mehanizmi koji će obezbediti harmonizovanu upotrebu nacionalnih i sredstava iz EU fondova.


srbijasport.net - Fudbal - Muškarci - 2015-2016 - Međuopštinske lige - Druga južnobanatska liga "Istok" - Vesti\nSreda, 19.09.2018 07:08\n24.06.2016 15:44 Branko Stojkovski 1649\nPosle Vojvodine (Seleuš) i Strele (Ivanovo) plasman u Prvu JBPFL ostvarili su i fudbaleri Jedinstva iz Vlajkovca koji su u baražu u dva meča dva puta pobedili ekipu Starog Tamiša. Fudbaleri domaće ekipe pružili su i u revanšu dobru igru i efikasnu na kraju ubedljivo savladali goste sa Starog tamiša. Domaći igrači od prvog minuta imali su više...\n12.06.2016 22:40 Sportisimo 2272\nU poslednjem 26. kolu Druge Južnobanatske lige grupa Istok, fudbaleri Vojvodine iz Seleuša ostvarili su impozantan uspeh osvojivši titulu prvaka lige sa čak 9 bodova prednosti u odnosu na prvog pratioca Jedinstvo iz Vlajkovca. U poslednjoj utakmici u nizu od 17 mečeva bez poraza, na put su pokušali da im stanu komšije FK Banata iz Ilandže u opštinskom...\n25.03.2016 09:57 Sportisimo 1254\nNa fudbalskom stadionu u Kruščici, u okviru 14. kola Druge JBF lige grupa ISTOK, saslatli su se domaći FK Ratar iz Kruščice i lider na tabeli FK Vojvodina iz Seleuša. Svi okupljeni gledaoci oko stadiona znali su da ih očekuje impozantno fudbalsko izdanje ove dve ekipe. Fudbaleri Vojvodine već u 15. minutu tresu mrežu domaćina a strelac je bio Vinka, i time pokazuju da nisu...\n11.09.2015 11:41 Sportisimo 1143\nNa fudbalskom terenu FK Dobrica iz Dobrice dana 10.09.2015 god, odigrana je četvrtfinalna utamica Opštinskog Kup-a izmedju domaćina FK Dobrice iz Dobrice i FK Vojvodine iz Seleuša. Očekivano fudbaleri Vojvodine su počeli silovito prvo poluvreme te su šanse ređali Milošević, Buja i Vinka, ali se mreža domaćina nije zatresla. Domaći fudbaleri su šanse stvarali iz kontra napada te je jedan takav...\nBudućnost - Strelac 3:5\nstimpi stimpi je podelio utakmicu\nBukorovac - Hajduk 1936 2:0\nstimpi stimpi je postavio sliku


Karla del Ponte danas sa Tadićem i Koštunicom | RUBRIKE | DW | 26.10.2007\nKarla del Ponte danas sa Tadićem i Koštunicom\nGlavna tužiteljka Haškog suda Karla del Ponte prvog dana posete Beogradu pozitivno ocenila uvid u arhive vojske Srbije a koordinator saradnje sa Tribunalom Rasim Ljajić nije siguran u pozitivan izveštaj o saradnji.\nGlavna tužiteljka Haškog tribunala posetom Beogradu završava pripremu izveštaja o Srbiji za EU.\nDvodnevna poseta Karle Del Ponte Beogradu posebno je značajna za proces evropskih integracija Srbije. Kako je već izjavio evropski komesar za proširenje Oli Ren, tehnički deo pregovora o Sporazumu o stabilizaciji i pridruživanju je završen, i njegovo parafiranje sada zavisi od izveštaja Karle Del Ponte. Glavni tužilac Haškog tribunala bi nakon posete Beogradu trebalo da Evropskoj uniji podnese izveštaj o saradnji Srbije sa Tribunalom.\nOna je u svom prethodnom izveštaju naglasila da je Srbija ostvarila napredak u saradnji sa Hagom, ali da ta saradnja jednostavno nije dovoljna, jer postoji još begunaca koji su na slobodi, pre svih Ratko Mladić. Kako se od njene prethodne posete na tom planu ništa novo nije desilo, tačnije nije bilo novih hapšenja, može se pretpostaviti da će i ovaj izveštaj imati na neki način sličan zaključak. Ono što ostaje kao pitanje je da li će taj nivo saradnje biti zadovoljavajući za čelnike Evropske unije.\nOvo je jedna u nizu poseta Karle Del Ponte tokom kojih nije bilo nikakvih zvaničnih izjava bilo srpske strane, bilo Del Ponteove. Srpska strana je inače ranije imala primedbe na pojedine izjave glavne tužiteljke, koje su viđene često kao političke, i da te izjave, a to se posebno odnosi na lociranje haških begunaca, samo nanose štetu saradnji sa Hagom. Upravo u tom smislu je težište njenih susreta sada na sastancima sa operativcima koji rade na otkrivanju haških begunaca, pre svega se to odnosi na šefove tajnih službi, i na razgovore sa koordinatorima za sprovođenje akcionog plana Vladimirom Vukčevićem i Rasimom Ljajićem.\nOčekuje se da će srpski zvaničnici ponoviti stav da postoji snažna politička volja da se okonča saradnja sa Tribunalom. Između dve posete glavne tužiteljke nije bilo novih hapšenja pa ostaje da se vidi šta će oni ovom prilikom prezentirati Karli Del Ponte. Kako se saznaje u Beogradu, akcioni tim će je upoznati sa merama koje preduzima i detaljima oko raspisivanje novčanih nagrada za informacije o haškim beguncima Ratkom Mladićem, Goranom Hadžićem i Stojanom Župljaninom.\nUoči njenog dolaska u Beograd obavljena je i akcija pretresa vojnih objekata u okolini Bele Crkve, koja bar zvanično nije dala nikakve rezultate. Deo ovdašnje javnosti smatra da je reč o potezu koji bi trebalo da pre svega pokaže Karli Del Ponte kako se nešto radi na tom planu. Ipak, važnije od toga kakav to utisak ostavlja u srpskoj javnosti je kako će te informacije oceniti Karla Del Ponte, a to će se brzo saznati u njenom izveštaju.\nTrajni link https://p.dw.com/p/BwkJ


Zdravstvena zaštita za svu decu, porodilje i trudnice - knjizice - zdravstvo\nInfo / Požarevac\nZdravstvena zaštita za svu decu, porodilje i trudnice\nUtorak - 16:41\nOd maja i recepti elektronski\nViše zdravstvenih usluga na teret države\nNove usluge u obaveznom zdravstvenom osiguranju\nPorodilje, trudnice i deca ubuduće će moći da idu kod lekara i bez overene zdravstvene knjižice, predviđa zakonski predlog koji će uskoro biti pred poslanicima.\nSkupštinski odbor za zdravlje i porodicu jednoglasno je podržao Predlog zakona o zaštiti dece, trudnica i porodilja kojim se predviđa da te grupe stanovništva imaju zdravstvenu zaštitu bez obzira na to da li su im overene zdravstvene knjižice.\nPredlog zakona o ostvarivanju prava na zdravstvenu zaštitu dece, trudnica i porodilja podneo je predsednik Narodne skupštine Nebojša Stefanović, a taj akt bi, kako se očekuje, trebalo da bude na dnevnom redu naredne sednice parlamenta.\nStefanović je, obrazlažući predloženi zakon, rekao da on predviđa da sva deca, trudnice i porodilje imaju pravo na zdravstvenu zaštitu na osnovu zdravstvene isprave koju izdaje Republički fond za zdravstveno osiguranje bez obzira da li je taj dokument overen ili nije.\n"Moramo da reagujemo aktivno i prepoznamo da je ovo potreba u našem društvu", rekao je Stefanović i istakao da je predloženi zakon dobar i da bi voleo da oko njega bude uspostavljen što širi konsenzus "jer se ne radi o političkom pitanju, već o pitanju interesa celog društva".\nStefanović, koji je i predsednik Odbora za prava deteta, rekao je da zakon ne ide u pravcu toga da oni koji ne uplaćuju doprinose budu zaštićeni, jer time treba da se bave poreske uprave i druge nadležne institucije koje treba da pokažu čvrstinu u naplativosti poreza i doprinosa.\n"Mi ne možemo ove kategorije da diskreditujemo jer su kompanije neodgovorne", rekao je Stefanović.\nNa pitanje odakle Fondu sredstva za sprovođenje zakona, direktor RFZO Momčilo Babić je rekao da je procena da će to koštati između 450 miliona i 500 miliona dinara, "što Fond može da podnese".\nBabić je rekao da se radi o specijalnom i istorijskom zakonu koji se donosi u pravom trenutku jer, kako kaže, regulativa u navedenoj oblasti postoji, ali nije dovoljno precizna.\n"Ovo u potpunosti otklanja sve sumnje i predviđa kazne ako se ne izvršava zakon. I direktor RFZO može biti kažnjen ako ga ne poštuje", rekao je Babić.\nNaglasio je da Fond ne sme da čeka kada su u pitanju trudnice, porodilje i deca do 18 godina.\nBabić je rekao da će predložnim zakonom trudnice i porodilje dobiti nesmetani tretman i da će omogućiti da se njihova zdravstvena zaštita "izvrši munjevito".\nPredsednik Odbora Dušan Milisavljević (DS) rekao je da predloženi zakon ne predstavlja politiku, već borbu za povećanje nataliteta i zdravstvene zaštite dece, porodilja i trudnica, sa čime su se saglasili i ostali članovi Odbora.


Mnogi se u Srbiji pitaju da li je moguće da je ovo Vučić izjavio: Postoji mogućnost da priznamo Kosovo (FOTO) – Recepti za Vas\nMnogi se u Srbiji pitaju da li je moguće da je ovo Vučić izjavio: Postoji mogućnost da priznamo Kosovo (FOTO)\nBy Recepti\t On Mar 5, 2019\nOvih je dana u razgovorima sa nekim inostranim novinarskim agencijama predsjednik Srbije Aleksandar Vučić iznio neke stavove koje su mnoge ljude u Srbiji ostavili u čudu i sa znakom pitanja iznad glave.\nVučić se u razgovoru sa novinarima dotakao i sudbinskog pitanja Kosova, pa najavio i mogućnost da Srbija čak i prizna Kosovo.\nAli Vučić je naglasio da se prije takvih odluka svakako mora napraviti veliki kompromis jer ne postoji šansa da Srbija prizna Kosovo da ništa ne dobije zauzvrat.\nNaglasio je i Vučić da je pitanje granica zaista komplikovana i veoma kontroverzna tema, jer ne poštuju svi iste granice, a sve u zavisnosti da li su pojedini ljudi ili države priznali Kosovo ili ga nisu priznali.\nVučić je još i dodao da je njegova dužnost kao predsjednika Srbije, da građanima Srbije objasni značenje pojma kompromis, koji ne predstavlja poraz nego neku vrstu pobjede, i da on svakako nije kao političari sa Kosova koji svo vrijeme insistiraju na priči kako će Priština i Kosovo dobiti sve, a da Srbija i Beograd neće dobiti ništa. Po mišljenju Vučića, neka vrsta kompromisa značit će veliku pobjedu Srbije u budućnosti\nVučić je na neka pitanja novinara negirao da je imao bilo kakve tajne sastanke sa predsjednikom Kosova Hašimom Tačijem, sve je te vijesti i nagađanja nazvao čistom laži, kao i da postoje neki nacrti i dogovori između Beograda i Prištine.\nDodao je da Srbija neće ulaziti u nove dogovore i pregovore sa Kosovom sve dok kosovske vlasti ne stave van snage carine od 100 % na uvoz robe iz Srbije i Bosne i Hercegovine.\nPoznata srpska glumica se našla na rubu života: Izgubila je volju za sve i stanje joj nije najbolje (FOTO)\nIskreno do kraja Sarajka govori o svome braku: Udala sam se za Arapa, druga sam mu žena, a ima ih još nekoliko i živimo na način koji je mnogima čudan (FOTO)


Kragujevački Univerzitet drugi u Evropi u basketu 3 na 3 - Ritam Grada - vesti Kragujevac\nPočetna Sport Kragujevački Univerzitet drugi u Evropi u basketu 3 na 3\nKragujevački Univerzitet drugi u Evropi u basketu 3 na 3\nEkipa Univerziteta Kragujevac osvojila je srebro na Evropskom univerzitetskom prvenstvu u basketu 3 na 3, održanom u Roterdamu, od 19. do 21. avgusta.\nTrio Marko Petrović, Filip Lalović, Petar Rosić, poražen je u finalu sa 21:18, od favorizovanih Splićana, koji su nedavno igrali finale na Svetskom univerzitetskom prvenstvu u Majamiju.\nNajbolji strelac turnira bio je Kragujevčanin Filip Lalović, sa 77 poena, čak 10 više od drugoplasiranog Splićanina Hrvoja Marića, koji je proglašen za MVP-a.\nPodsetimo, Univerzitet Kragujevac je pravo da predstavlja Srbiju na ovom takmičenju stekao osvajenjem Svetske titule u ovoj disciplini prošle godine, a upravo u gradu na Lepenici će se održati drugo Evropsko univerzitetsko prvenstvo u basketu 3×3, od 10. jula 2015. godine.\nPrethodni članakEkonomac uspešniji od prvaka BiH\nSledeći članakInfinity Quintet otvara Univerzitetsku letnju scenu


slab odaziv za vakcinaciju\nKako je epidemiološka situacija sve ozbiljnija, tako se i zdravstveni kapaciteti prilagođavaju sve većem broju pacijenata\nObjavljeno: 09.09.2021. 10:32h\nEpidemiolog Predrag Kon smatra da su kovid-propusnice najbolje rešenje za trenutnu situaciju, s obzirom na to da građani imaju na raspolaganju vakcine i da nema govora o potpunom zatvaranju.\n- Ako država stane iza toga da se uvedu kovid-propusnice, svima će biti lakše, jer neko ko organizuje slavlje ili okupljanje neće imati problem da objašnjava zašto neko negde ne može da se pojavi. Zavod za javno zdravlje Beograda poslao je dopis Kriznom štabu u kome je vrlo jasno definisano kako se organizuju određeni skupovi i gde je objašnjeno kako bi trebalo kovid-propusnice da izgledaju. Ovakva epidemiološka mera daje prednost vakcinisanima, ali ne isključuje nikoga i mnoge zemlje su je već uvele - rekao je dr Kon.\nKako je epidemiološka situacija sve ozbiljnija, tako se i zdravstveni kapaciteti prilagođavaju sve većem broju pacijenata. U Poliklinici KBC Zemun juče je otvoren trijažni centar za kovid i u narednom periodu će raditi non-stop. Kako je objasnio dr Dragoš Stojanović, direktor KBC Zemun, cilj je da se što više građana što brže pregleda, a u taj trijažni centar dolaze i pacijenti iz drugih regionalnih centara iz Srbije, koje lekari na osnovu kliničke slike, upućuju na kućno lečenje ili u druge institucije koje se bave stacionarnim lečenjem kovid pacijenata.\n- U ovom trenutku u Beogradu imamo 900 hospitalizovanih pacijenata obolelih od korone. U Batajnici je 700, u Infektivnoj klinici 100, kao i na VMC i njihovi kapaciteti su gotovo puni. S obzirom na razvoj situacije, bojim se da će jedna po jedna bolnica izlaziti iz zelene i ulaziti u crvenu zonu, što nije dobro za sve druge pacijente, koji su dugo čekali na lečenje, bolesni su od malignih bolesti, ili kojima su potrebne operacije - kazao je Stojanović.\nZa dr Tatjanu Adžić Vukičević, direktorku kovid-bolnice u Batajnici, jedan od najtežih pacijenat za 18 meseci koliko traje pandemija i 10 meseci rada kovid-bolnice je devojka stara 20 godina, apotekar iz Beograda, nevakcinisana, koja nema nijednu pridruženu bolest i pre dva dana je intubirana.\n- Ona nema pluća, zacementirana su, diše levim vrhom pluća - kaže doktorka. - Ovakva klinička slika nastaje za devet dana, kod nekih i brže, za četiri, a od pojave prvih simptoma do prijema u bolnicu u proseku treba pet do sedam dana. Trenutno u bolnici dominiraju mlađi muškarci, između 30 i 40 godina i od njih niko nije vakcinisan.\n- Situacija u vezi sa virusom korona nije više nestabilna, već nepovoljna, a u pojedinim delovima zemlja je vanredna, zbog toga će članovi na sledećoj sednici Kriznog štaba predložiti strožu kontrolu mera koje nikada nisu ukidane - izjavio je epidemiolog Branislav Tiodorović.\nKorona virusPandemijaMirsad ĐerlekPredrag KonPotvrda o vakcinaciji


Radio televizija Rožaje - Nastavljaju se aktivnosti na modernizaciji lokalnih puteva\nPonedjeljak, 12 Oktobar 2020 19:03\nNastavljaju se aktivnosti na modernizaciji lokalnih puteva\nRadovi će trajati do kraja građevinske sezone\nU toku su pripremni radovi za rekonstrukciju i sanaciju nekoliko lokalnih saobraćajnica.\nPredsjednik Opštine Rahman Husović je sa saradnicima obišao radove koji se izvode u Ibarčanskoj i ulici Veljka Vlahovića kao i na dionici puta u naselju Šušteri.\nPredsjednik Husović je u razgovoru sa mještanima kazao da se nada povoljnim vremenskim prilikama kako bi lokalna samouprava, do kraja ovogodišnje građevinske sezone, realizovala sve projekte koji su predviđeni aktuelnim planom investicija.\nOn je dodao i da će u toku narednih investicionih ciklusa biti riješeni brojni infrastrukturni problemi sa kojima se građani suočavaju.\nDirektor Direkcije za investicije i saobraćaj Armin Honsić naglasio je da je zadovoljan dinamikom izvođenja radova i napomenuo da je Opština, uprkos svim teškoćama izazvanim korona virusom, ove godine uložila značajna novčana sredstva u modernizaciju lokalne putne mreže kao i da će se, u skladu sa potrebama građana, aktivnosti iz te oblasti nastaviti istim intenzitetom.\npogledano 614 puta\tZadnji put promjenjen Ponedjeljak, 12 Oktobar 2020 19:25


Evo koje se žene “vezuju” dve nedelje pred Božić – Nacionalist\nEvo koje se žene “vezuju” dve nedelje pred Božić\nby nacionalist January 10, 2022, 1:22 pm 1.5k Views\nJedan od najradosnijih i najlepših praznika, Materice obeležavamo sutra, 26. decembra.\nOvo je jedan od praznika koji prethode Božiću, a običaj je da na ovaj dan deca vezuju majke. Toga dana deca porane i unapred pripremljenim kanapom, koncem, šalom, maramom ili kaišem na prepad zavežu svoju majku, za noge, na isti način na koji su njih majke vezivale na Detinjce.\nPročitajte još: Ko je poslao prve čestitke u Srbiji? Napisala su ih dva najbitnija dečaka u tadašnje vreme (FOTO)\nSimbolika ovog uzajamnog “vezivanja” i “drešenja” dece i roditelja jasna je: pripremamo se za doček najradosnijeg praznika hrišćanskog – Božića, koji je pomirio čoveka sa Bogom odrešivši ga veza grehovnih, a vezavši ga novom vezom ljubavi za Boga. U želji, dakle, da njegov dolazak sačekamo vezani najčvršćim vezama međusobne ljubavi, jer je i on – Božić – ljubav, koja je “sveza savršenstva” i mi se o Detinjcima, Matericama i Ocima međusobno “vezujemo” i “drešimo”.\nKoje se sve žene vezuju?\nVažna je ljubav i prisnost koju na ovaj praznik treba da podele svi članovi porodice. Vezuju se i udate žene u okruženju, komšinice, tetke, bake…\nMaterice su, kao nekada, i danas prilika da se obraduju siromašna ili deca bez roditelja. Nekada su žene koje imaju udate ćerke bez dece, odlazile kod njih u posetu, noseći kolače i darove za otkupljenje, ćerki materijal za haljinu, zetu košulju.\nU dubljem, crkvenom kontekstu, praznici Detinci, Materice i Očevi ne povezuju samo jednu generaciju, nego sve generacije roditelja i dece unazad.\nTo povezivanje seže do najdaljih, najstarijih vremena biblijske istorije kada se sećamo svih velikih žena iz predhrišćanskih i hrišćanskih vremena.


Srbija Darko Šarić iza rešetaka, ostaje tajna odakle je stigao 18. mart/ožujak, 2014.\n„Rekao je ’Dobar dan’. Nemojte očekivati da ćemo dati podatke o metodologiji rada, o načinu na koji smo uspeli da ga lociramo, jer bi na taj način ugrozili mogućnost da dođemo i do preostalih osamnaest begunaca.“ Hapšenje Darka Šarića\n„Agenti Republike Srbije i agenti Republike Crne Gore, da ne bi bilo da je neko sam od nekuda dolazio, boravili su na teritoriji trećih zemalja“. Hapšenje je izvedeno u saradnji ministarstava pravde Srbije i Crne Gore a, pored najmanje 15 evropskih i svetskih službi bezbednosti, u potrazi i lociranju Šarića značajnu ulogu imale su američka agencija za borbu protiv narkotika DEA i obaveštajna agencija CIA.\n„Saradnički status mogao bi da stekne ukoliko je on samo šraf u makroorganizaciji trgovine narkoticima u Evropi. Ja verujem da on to jeste i da iza njega stoje mnogo jači narko bosovi koji imaju prebivalište u Latinskoj Americi ili Severnoj Americi. Ali da li će Šarić te informacije odavati ili ne zavisi od mnogo čega. Između ostalog i od toga šta mu ova država nudi.“ Iz grupe Darka Šarića u bekstvu je još 15 osumnjičenih za šverc kokaina i troje za pranje novca, a nadležni se nadaju da će sistem koji je srpska tajna služba koristila u lociranju njihovog šefa uskoro dati rezultate i u novim potragama. Specijalna grupa BIA došla je do Šarića tajnom pratnjom, video nadzorom objekata, korišćenjem GPS sredstava, prisluškivanjem i praćenjem komunikacija, tajnim pretresima i angažovanjem saradnika u zemlji i inostranstvu.


► Đorđević: Vlada Srbije izdvojila 270 miliona dinara za bolji položaj osoba\nFoto: Beta, Ministarstvo za rad\nMinistar za rad, zapošljavanje, boračka i socijalna pitanja Zoran Đorđević izjavio je danas da je Vlada Srbije u ovoj godini izdvojila 270 miliona dinara za unapređenje položaja osoba sa invaliditetom.\n"Programski konkurs za poboljšanje položaja osoba sa invaliditetom je u završnoj fazi i trenutno razgovaramo o tome na koji način ćemo da rasporedimo sredstva koja su predviđena u budžetu", kazao je on novinarima posle sastanka sa 34 udruženja osoba sa invaliditetom u Srbiji.\nPo rečima ministra, u 2019. je za osobe sa invaliditetom izdvojeno 30 miliona dinara više u odnosu na prethodnu godinu.\n"Na programskom konkursu bilo je 43 predloga udruženja osoba sa invaliditetom sa ukupnim iznosom od oko 359 miliona dinara. Devet predloga nije prihvaćeno iz formalnih odnosno pravnih razloga", rekao je Đorđević.\nOn je ocenio da opredeljena finansijska sredstva za unapređenje položaja osoba sa invaliditetom u Srbiji treba da budu raspoređena ravnomerno.\n"Odlučili smo da zbog toga sva sredstva koja su raspoređena budu objavljena na sajtu Ministarstva za rad, zapošljavanje, boračka i socijalna pitanja. Na sajtu će biti postavljeni podaci o tome koja udruženja su dobila novčana sredstva i za koje aktivnosti, kao i koliki iznos je u pitanju", objasnio je ministar.\nĐorđević je kazao da prošle godine samo jedno udruženje osoba sa invaliditetom u Srbiji nije opravdalo dodeljena finansijska sredstva.\n"To udruženje ove godine neće dobiti novac, a biće utvrđeno i na koji način će nadomestiti prošlogodišnja sredstva", dodao je ministar.\nĐorđević sa misijom MMF-a o položaju radnika i penzionera\nMinistar za rad, zapošljavanje, boračka i socijalna pitanja Zoran Đorđević razgovarao je danas sa misijom Međunarodnog monetarnog fonda (MMF) o položaju radnika i penzionera u Srbiji,...\nPrekinut štrajk u RGZ-u\nMinistar za rad, zapošljavanje, boračka i socijalna pitanja Srbije Zoran Đorđević potpisao je sporazum o prestanku štrajka sa sindikatima Republičkog geodetskog zavoda (RGZ) nakon čega je...


f Ekolozi protov izgradnje dve minihidroelektrane na Limu - Arhus Centar Subotica\nEkolozi protov izgradnje dve minihidroelektrane na Limu\nStotinak ljubitelja Lima okupilo se ispred Doma kulture u Priboju kako bi opštinskim odbornicima, koji danas razmatraju predloge odluka kojima se odobrava izgradnja dve male hidroelektrane u gradskoj zoni, skrenulo pažnju na štetne posledice izgradnje brana po životnu sredinu.\n"Protest smo organizovali kako bi upozorili odbornike lokalne skupštine na pogubnost izgradnje brana za male hidroelektrane na Limu koje bi se se nalazile u gradskoj zoni", rekao je agenciji Beta jedan od organizatora protesa, Saša Bjelić.\n"Ukazali smo, uz ostalo, i na činjenicu da je odluka o planu gradnje brane Rekovići na dnevnom redu iako je istekao rok za njegovu izradu, o čemu je republički ekološki inspektor čak podneo i prijavu protiv lokalne uprave", dodao je Bjelić.\nPo njegovim rečima, protest protiv izgradnje brana na Lumu u Priboju se danas neće završiti, osim ako odbornici odbiju da izglasaju predložene odluke.\n"Spremni smo da se borimo do kraja, da i fizički sprečavamo gradjevinske mašine da udju na pomenute lokacije. Iako je samo stavljanje pomenutih odluka na dnevni red sednice Skupštine opštine svojevrsna poruka da postoji većina koja će ih i izglasati, verujemo u savest predstavnika gradjana u Skupštini", poručeno je sa protesta u Priboju.\nU Srbiji se povdom najave izgradnje druge dve hidroelektrane na Limu, Brodarevo 1 i Brodarevo 2, već vode polemike izmedju onih koji se protive toj ideji jer smatraju da će narušiti životnu sredinu i onih koji smatraju da će brane omogućiti ekonomski napredak tog dela Srbije, bez uticaja na prirodno okruženje.


Najveća solarna elektrana u Austriji - Eurocomm-PR\nU okviru aerodroma Švehat u Beču je otvorena najveća solarna elektrana u Austriji. Na površini od 24 hektara je postaljeno 55.000 solarnih panela koji će proizvoditi više od 30 miliona kilovatsati struje godišnje. Time će biti pokrivene potrebe 250 preduzeća koja se nalaze u sklopu aerodroma, kao i jedna trećina godišnje potrošnje električne energije samog aerodroma.\nSledeći korak je izgradnja sedam hektara solarnih panela sa kojima će proizvodnja struje nadmašiti potrošnju. Zajedno sa već postojećih sedam postrojenja aerodrom će sledeće godine dostići ugljeničnu neutralnost. „Međutim aerodrom je samo jedan mali deo vazdušnog saobraćaja. Takođe su potrebni noviji avioni koji troše manje kerozina, efikasnije rute letenja i kerozin koji je ugljenično neutralan“, objašnjava član upravnog odbora aerodroma Julian Jeger.\nZaštita klime u Beču čiji je cilj klimatska neutralnost do 2040. godine predstavlja jedan od prioriteta. „Grad već godinama unazad investira u obnovljive izvore energije, a solarna energija igra značajnu ulogu u tome. Beč planira da masovno proširi proizvodnju električne energije putem solarnih panela“, izjavio je gradonačelnik Mihael Ludvig. Za male fotonaponske sisteme ubuduće neće biti potrebne dozvole u austrijskoj prestonici, dodao je Ludvig.\n„Najveća solarna elektrana u Austriji je važan korak u pravcu ugljenične neutralnosti. Klimatski i energetski program Donje Austrije planira smanjenje emisije ugljen-dioksida za 36 odsto i proizvodnju 2.000 gigavatsati struje iz solarne energije do 2030. godine. Program obuhvata više od 350 mera koje se postepeno sprovode“, izjavila je Johana Mikl-Lajtner predsednica pokrajine Donja Austrija.


Prodaja stana BULEVAR PATRIJARHA PAVLA NOVI SAD 69.00 m2\nAgencijska oznaka stana 1055363. Novi Sad, Bulevar Patrijarha Pavla, dvoiposoban, 69m2, prvi sprat sa liftom. Oglašavamo prodaju nedavno renoviranog stana na odličnoj lokaciji, Bulevar Patrijarha Pavla. Opremljen novim nameštajem i novim uređajima- veš mašina, dve klime, sudo mašina, šporet, aspirator, frižider, TV. Stan se sastoji od dve spavaće sobe sa dva francuska balkona, velikog kupatila, kuhinje, dnevnog boravka sa trpezarijom i terasom. Mesečni troškovi u stanu su informatika 8-9.000 dinara, kablovska je 1.400 dinara. SBB priključak je u zgradi.Za sve nove informacije pozvati na 062247641 Vesna House nekretnine\nID: 1055703 - Izuzetno svetao, delimično renoviran i održavan stan


Završetak radova na putnoj mreži u selima Bešenovo i Šuljam - Ozon Media\nOd strane Ozon 25.06.2021. 0 komentar\nSremska Mitrovica – U toku su završni radovi puta prema Bešenovu, postavlja se habajući sloj a ujedno su pri kraju i radovi u selu Šuljam gde će svaka kuća dobiti svoj prilaz.\nNačelnik za opšte i zajedničke poslove grada Sremska Mitrovica, Miroslav Jokić rekao je da stanovnici Bešenova dobijaju savremenu saobraćajnicu koju će moći da koriste zbog kompleksnosti radova koja je izvedena dugo godina.\n„Ovaj projekat nije važan samo zbog stanovnika mesta Bešenovo već je i važan jer je to alternativni pravac prema Fruškoj Gori koja postaje ozbiljan turistički potencijal kako za Republiku Srbiju tako i za Sremsku Mitrovicu. Vrednost radova je 92. miliona dinara i u potpunosti je finansirana od javnog preduzeća „Putevi Srbije“ sa kojim grad ima dugogodišnju saradnju i zahvaljujući potpredsedniku Vlade Branislavu Nedimoviću već godinama se ulažu ozbiljna sredstva za revitalizaciju putne strukture.“ rekao je Jokić.\nIzvršena je i radiće se kanalska mreža za odvođenje voda, čime će se obezbediti dugotrajnost pomenutog kolovoza odnosno saobraćajnice, zaključio je Jokić.\nRadovi su trajali 20. dana.\nDragoljub Laketić, predsednik MZ Bešenovo rekao je da rekonstrukcijom ovog puta meštani dobijaju kvalitetniji život, lakše ćemo odlaze do grada, o svemu se vodilo računa, mi smo beskrajno zadovoljni.\nDanijel Veselinović, predsednik Mesne zajednice Šuljam rekao je da je to jedna od najvećih investicija jednog ovako malog mesta, pre svega zahvaljujući potpredsedniku Vlade gospodinu Branislavu Nedimoviću i načelniku gradske uprave gospodinu Miroslavu Jokiću.\n„Ove nedelje očekujemo posetu potpredsednika Vlade Branislava Nedimovića bez čije podrške ne bi uspeli. Ove godine ćemo da renoviramo crkvu, plan je uraditi kapelu na groblju i da modernizujemo naše mesto.“


To ipak nije bilo dovoljno da se nekadašnji šampion Formule 3 zadrži u timu Frenka Vilijamsa koji ima problema sa sponzorima pa mora da traži novajlije koje sa sobom nose i izvesnu finansijsku podršku.\nMeđu takvima je i venecuelanski vozač Pastor Maldonado koji je stariji od Hulkenberga dve godine i koji iza sebe već nekoliko godina ima podršku naftne industrije Venecuele.\nKako prenose mediji, timovi Formule 1 će tokom nedelje testirati mlade vozače gde se očekuje da Maldonado provoza par krugova za Vilijams, ali je sasvim izvesno da u ekipi neće odmah doneti odluku hoće li se on odmah pridružiti Barikelu.\n“Uvek smo se trudili da afirmišemo što više mladih vozača i uvereni smo da će Niko nastaviti da beleži dobre uspehe. Želimo mu sve najbolje, a mi se okrećemo novim klincima koji će imati priliku da stasavaju uz Rubensa Barikela. Oduševljeni smo onim što je pružio u sezoni na izmaku i srećni smo što će biti sa nama i sledeće godine”, rekao je Frenk Vilijams, dok će iskusni Brazilac 2011. godine ući u svoju 19. sezonu u Formuli 1.


40. rodjendan Rubikove kocke\nProcenjuje se da je, od njenog pojavljivanja na tržištu 1974. prodato 350.000 Rubikovih kocki, što je čini najpopularnijom igračkom-slagalicom na svetu.\nRubikova kocka - plastična, šarena, višeslojna slagalica, koja zabavlja i ujedno frustrira svoje ljubitelje, slavi 40. rođendan.\nU tu čast, njen tvorac, 69-godišnji mađarski arhitetka Erno Rubik, udružio se sa Naučnim centrom Liberti u Nju Džersiju, kako bi predstavio različite aspekte “magične kocke” na jednoj specijalnoj zložbi.\nNazvana “Izvan Rubikove kocke”, izložba, između ostalog, prikazuje njene skromne prve prototipe izrađene od drveta i gumica. Na izložbi se može videti i najskuplja Rubikova kocka ikada napravljena na svetu.


Sedmoro uhapšeno zbog zelenašenja i pranja novca, zaplenjena imovina od gotovo milion evra - KRIK\nObjavio/la KRIK.rs 26/05/2022\nPolicija je u Novom Sadu i Nišu uhapsila sedam ljudi zbog sumnje da su zelenašenjem, pranjem novca i neovlašćenom prodajom polovnih automobila i čamaca nezakonito zaradili 1,6 miliona evra, saopštilo je Ministarstvo unutrašnjih poslova. Od uhapšenih je zaplenjena imovina u vrednosti od gotovo milion evra.\nUhapšeni se sumnjiče da su građanima pozajmljivali novac uz visoku kamatu i od njih tražili da založe nekretnine kako bi osigurali da će novac vratiti. Ugovore o zajmu i priznanice su overavali kod odabranih javnih beležnika i advokata, da bi kasnije, u slučaju da im novac ne bude vraćen, postali vlasnici založenih nekretnina, piše u saopštenju MUP-a.\nOni su tako stekli veliki broj stanova i kuća jer su na osnovu ranije overenih dokumenata sklapali lažne kupoprodajne ugovore sa oštećenima, utvrdila je policija.\nOsim toga, uhapšeni se sumnjiče da su u dužem vremenskom periodu nedozvoljeno prodavali polovna putnička, teretna i plovna vozila.\nSumnja se da su novac zarađen naplatom velikih kamata i raspolaganjem preuzetih nekretnina dalje koristili za nove zajmove, ali i za različite investicije i da su protivzakonito stekli gotovo 1,6 miliona evra.\nPretresom njihovih stanova i drugih objekata, policija je pronašla i privremeno oduzela imovinu u vrednosti od oko 970 hiljada evra – od toga oko 5,2 miliona dinara (44 hiljade evra) u kešu, ali i 29 automobila, dva kvada (četvorotočkaš terenac), skuter, čamac sa kabinom, vanbrodski motor i nakit.\nOsumnjičenima je, naredbom tužilaštva u Novom Sadu i Nišu, zabranjeno da raspolažu oduzetnom imovinom.\nNjima je određeno zadržavanje do 48 sati tokom kojih će biti saslušani u tužilaštvima.


Prema prognozi Svetske zdravstvene organizacije\nSARS stiže sa gripom\nNeophodna vakcinacija medicinara i starijih osoba\nBEOGRAD (Beta) - U Srbiji do sada nije registrovan nijedan sumnjiv ili verovatan slučaj SARS-a (TARS-a), saopštio je Republički institut za zaštitu zdravlja. Ukazujući na probleme koji su izvesni u narednoj sezoni gripa, kada se očekuje ponovni epidemijski talas SARS-a, Institut za zaštitu zdravlja Srbije preneo je preporuke Svetske zdravstvene organizacije koje se odnose na potrebu imunizacije zdravstvenih radnika koji imaju najveći rizik od gripa i SARS-a vakcinama protiv gripa.\nUkoliko je moguće, vakcinu treba dati svim starijim osobama, posebno onima koje borave u ustanovama za negu, uključujući i osobe sa hroničnim kardiovaskularnim bolestima, navodi se u preporukama.\nCentar za prevenciju i kontrolu zaraznih bolesti Instituta predložio je Ministarstvu zdravlja Srbije da sa hitnih pređe na uobičajene mere i postupke u cilju kontrole unošenja i širenja SARS-a u Srbiji.\nPredlaže se ukidanje zdravstvenog nadzora putnika koji dolaze iz zone sa aktuelnom lokalnom transmisijom, postavljanje postera i upozorenja o SARS-u na svim graničnim prelazima i na aerodromu Beograd. Sve epidemiološke službe obavezne su da sprovode epidemiološki nadzor nad tom bolešću u okviru "alert" sistema ranog otkrivanja epidemijskog javljanja.\nPrema prognozi Svetske zdravstvene organizacije: SARS stiže sa gripom\nJuče u "Bambilendu": Milica Gajić otvorila kafić\nTači kupio kradena kola\nU okolini Valjeva padao grad veličine oraha\nRade Bulatović na slobodi\nU Niš po grčke vize\nBor: Šest dana bez vode za piće\nBeogradska vlada bez poslanika DSS


Zeleni zid predao potpise za prvi Durlanski parkić - Platforma Promeni\nPredstavnici neformalne grupe Zeleni zid predali su danas peticiju sa potpisima komšija i sugrađana, koji su tokom maja meseca potpisivali i podržali inicijativu za prvi Durlanski parkić.\nInicijativa za uređenje međublokovskog zelenog prostora izazvala je interesovanje građana, a iz Zelenog zida kažu da je odaziv komšija i i sugrađana za potpisivanje peticije bio sjajan, kako uživo tako i onlajn.\n“Danas smo predali 1228 potpisa predsednici opštine Pantelej Nataši Stanković. Sada idemo u predsedništvo grada Niša gde ćemo predati peticiju gradonačelnici grada Niša Dragani Sotirovski i glavnoj gradskoj urbanistikinji Tanji Obradović, a odmah zatim idemo do JKP ‘Mediane’ gde ćemo direktоru Dragoslavu Pavloviću predati takođe peticiju”, kaže Marija Peternel iz “Zelenog zida”.\nU blizini ovog zelenog prostora nalazе se vrtić i osnovna škola, ali ne postoji nijedan park, zbog čega žele da ga urede i učine okruženje lepšim i zdravijim. Očekuju podršku nadležnih i nadaju se da će se uspešna saradnja nastaviti.\n“Želimo da svi koji su donosioci odluka budu upoznati sa našim zahtevom i inicijativom da Durlan najzad dobije svoj prvi parkić i da ta jedna parcela – međublokovska zelena površina, javna, dobije status javnog gradskog parka.”\nCilj inicijative je i da edukuje i osvesti komšije i sugrađane da su građanske inicijative moguće i da je moguće napraviti komunikaciju sa nadležnima iako su građani prestali da veruju, objašnjavaju iz Zelenog zida.\n“Očekujemo da nadležni podrže našu inicijativu, inicijativu komšija i sugrađana. Imali smo već dva sastanka, jedan sa predsednicom opštine Pantelej, drugi sa glavnom gradskom urbanistkinjom Tanjom Obradović i njihove reakcije su zaista pozitivne, one su u načelu podržale našu inicijativu.”\nKako bi realizovao svoju ideju, “Zeleni zid” je za podršku konkurisao preko platforme promeni.rs, gde su pored finansijske, dobili i značajnu savetodavnu i logističku pomoć.\n“U inicijativi za prvi Durlanski parkić imali smo podršku Nacionalne koalicije za decentralizaciju kroz program Tvoje mesto u Srbiji koji su nam pomogli, imali pravnu podršku, logističku i podržali su štampanje promo materijala. Hvala im što pokazuju da građanske inicijative uspevaju i svedoci smo da na teritoriji čitave države skoro svakog dana imamo novu inicijativu, ljudi se bore za svoj životni prostor u svakom bloku i na svakom mestu.”\nPeternel ističe kako su tokom realizacije aktivnosti imali i podršku ekoloških aktivista iz organizacija “EKO gorila Niš” i “Zeleni ključ”.\n“Imali smo akciju čišćenja gde smo čisitli sve ove zelene površine međublokovske. Oni su bili uključeni sve vreme u sve naše akcije, prikupljanje potpisa,i samim tim smo i na taj način kroz razgovore i komunikaciju sa komšijama i sugrađanima pokušali da podignemo njihovu svest o značaju ekoloških problema.”\nIako ponosni na dosadašnji uspeh, iz Zelenog zida su svesni da je potrebno nastaviti sa aktivnostima kako bi zaista dobili svoju zelenu oazu.\n“Sada predstoji onaj teži deo a to je realizacija naših zahteva i ideja je da u to uključimo i studente Fakulteta arhitekture u Nišu da oni naprave neko idejno rešenje za našu međublokovsku parkovsku zelenu površinu, mi se nadamo da ćemo sledeće godine imati jednu izložbu, a potom i realizaciju parka.”\nOni se nadaju da će im JKP Mediana i Sektor zelenila pomoći oko brige o parkiću, kako bi on ostao mesto okupljanja komšija.\naktivizam, ekologija, niš, tvoje mesto u srbiji, Zeleni zid


Od glasanja do glasanja sve manje listića: Narod izgubio veru u državu\nRazlog za pad izlaznosti u odnosu na prethodne izbore jeste i rast nepoverenja građana u izborni sistem, ocenio je Raša Nedeljkov iz organizacije CRTA.\nVučić: Erdogane, dođi u Srbiju\nPremijer Aleksandar Vučić razgovarao je telefonom s predsednikom Turske Redžepom Tajipom Erdoganom i pozvao ga da poseti Srbiju, prenose agencije.\nStvara se nova opozicija: Saša Janković lider\nRezultat Saše Jankovića, kao i učešće na izborima Vuka Jeremića uzburkali su građanski prostor na političkoj sceni, praktično stvarajući nove lidere koji nastupaju bez stranaka i njihove...\nBaba i unuk iz Pariza poručili: Vučić me krade svakog meseca!\nPozivu za izbore u Parizu prijavio se 461 glasač koje je u Kulturnom centru Srbije u nedelju dočekivao Birački odbor na čelu sa konzulima Ninom Veličković i Natašom Božović.\n"Susret s Putinom Vučiću doneo pobedu u prvom krugu"\nSamo jedan čovek u selu nije glasao za Vučića\nEvo šta je Erdogan poručio Vučiću\nBrojni državnici i zvančnici iz sveta i regiona uputili su čestitke Aleksandru Vučiću za pobedu na predsedničkim izborima, uz želje za napredak i prosperitet Srbije i jačanje međusobne...\nPrljava kampanja i na dan izbora\nLažne poruke, podmetanje plakata, hapšenje aktivista tokom predizborne tišine, optužbe su koje je preko društvenih mreža iznela opozicija na račun vlasti. Prepucavanja su nastavljena i na dan...\nSaša Janković neće čestitati Vučiću\nPredsednički kandidat Saša Janković nije čestitao Aleksandru Vučiću na pobedi u svom govoru nakon objavljivanja rezultata, a po svemu sudeći neće to ni učiniti.\nrs.n1info.com, Vestionline 1 komentar\nGde nema drugog kruga - pa u Severnoj Koreji\nProfesor Jovo Bakić ocenio je za televiziju N1 da pobeda Aleksandra Vučića u prvom krugu predsedničkih izbora nije dobra za demokratiju u Srbiji.


Više od pola miliona ljudi slavilo na ulicama Barselone (video) - 11.09.2019, Sputnik Srbija\nStotine hiljada građana koji podržavaju secesiju Katalonije okupilo se u Barseloni povodom proslave glavnog praznika tog španskog regiona, samo nekoliko nedelja... 11.09.2019, Sputnik Srbija\n19:19 11.09.2019 (Osveženo: 19:43 11.09.2019)\nMnogi su doneli zastave i nosili majice s porukama podrške katalonskoj nezavisnosti na mitingu koji je održan na velikom gradskom trgu. Kako se navodi, 11. septembra se obeležava sećanje na pad Barselone u ratu za špansko nasleđe 1714. godine.\nPrema procenama policije, u Barseloni se na tom događaju okupilo 600.000 ljudi.\nAnkete i najnoviji rezultati izbora pokazuju da je među 7,5 miliona stanovnika regiona približno jednak broj onih koji su za odvajanje od Španije i onih koji su protiv, preneo je Tanjug.\nPodsetimo, više od deset katalonskih lidera krajem ovog meseca očekuje presudu Vrhovnog suda po optužnici za pobunu. Ukoliko budu proglašeni krivim preti im višegodišnja kazna zatvora.


01 Okt 2018 10:45\n''Sfera 2018: Tehnologija, materijalizacija i sistemi za krovove'' tema je naredne naučno stručne konferencije koja će se održati 24. i 25. oktobra 2018. godine u Tehnološkom parku Intera u Mostaru. Ovo je VI po redu konferencija koju organizuje kompanija Sfera d.o.o.Mostar, ovaj put u saradnji s Građevinskim fakultetom iz Mostara i Građevinskim fakultetom iz Splita.\nOrganizatori navode kako će i ovog puta biti prisutni neki od najboljih stručnjaka iz domene arhitekture: Studio Dva arhitekta iz Hrvatske, poznati bosanskohercegovački arhitekta Sead Gološ, predstavnici Tehničkog komiteta za građevinsku fiziku pri Institutu za standardizaciju BiH, predstavnici Federalnog ministarstva prostornog uređenja, te predstavnici univerziteta iz Splita i Mostara.\nSponzori konferencije su kompanije: Sika, Alternativa i Terrasit. Partneri konferencije su: Bramac, Tondach, Fiko, Civić Cazin, Knauf Insulation, Wortman Metali, Rockwool, te Nexe crijep.\nUčešće na konferenciji je besplatno, te se svi zainteresovani mogu prijaviti putem online linka na službenoj stranici konferencije: http://sfera.ba/2018/online-registracija/.


Bez dogovora o rebalansu budžeta RS, Bošnjaci ostali pri vetu\nSednica Zajedničke komisije Narodne skupštine i Vijeća naroda Republike Srpske (RS)\nNa sednici Zajedničke komisije Narodne skupštine i Vijeća naroda Republike Srpske (RS) u ponedeljak 15. juna u Banjaluci nije postignut dogovor o rebalansu budžeta RS-a, na koji je Klub Bošnjaka pokrenuo pitanje zaštite vitalnog nacionalnog interesa.\nO ovom pitanju konačnu riječ dat će Ustavni sud RS.\nKlub Bošnjaka stavio veto na rebalans bužeta RS\nPredmet usaglašavanja bilo je i veto bošnjačkog kluba na nekoliko uredbi usvojenih u Narodnoj skupštini RS u vrijeme vanrednog stanja u tom bh. entitetu, kao i skupštinski zaključci o usvajanju Informacije u vezi antidejtonskog djelovanja Ustavnog suda BiH.\nNi o ovom pitanju nije bilo dogovora na Zajedničkoj komisiji Narodna skupštine i Vijeća naroda.\nTa pitanja nisu usaglašena 10. juna na Vijeću naroda RS.\nVijeće naroda RS nije podržalo veto Kluba Bošnjaka\nMinistrica finansija Republike Srpske (RS) Zora Vidović izrazila je žaljenje što rebalans budžeta nije usaglašen na današnoj sjednici (ponedeljak 15. juni).\nIstakla je kako su jedino bili prihvatljivi amandmani Kluba Bošnjaka koji su se odnosili na finansiranje Muslimanskog dobrotvornog društva Merhamet i organizacije civilnih žrtava rata u vrijednosti od 80.000 KM (40.0000 eura).\nPredsjednica Vijeća Naroda Republike Srpske (RS) Nada Tešanović rekla je da su zajedničke komisije odbacile i veto Bošnjaka na skupštinske zaključke o usvajanju Informacije u vezi antidejtonskog djelovanja Ustavnog suda BiH.\nKlub Bošnjaka pokrenuo je pitanje zaštite vitalnog nacionalnog interesa i na odluke o potvrđivanju uredbi sa zakonskom snagom o izmjenama i dopunama Zakona o posebnom postupku eksproprijacije radi izgradnje autoputa Koridor Vc kroz RS i izgradnje dionice autoputa Banja Luka - Doboj.\nVeto su stavili i na Odluku o potvrđivanju Uredbe sa zakonskom snagom o dopunama Zakona o posebnom postupku eksproprijacije radi izgradnje autoputa i gasovoda dionice Vukosavlje - Brčko i Brčko - Rača.\nZa Bošnjake u Vijeću naroda RS ove odluke su sporne jer se njima, kako smatraju, pokušava državna imovina uknjižiti na RS.\nNjihov stav nije podržan od drugih klubova u Vijeću naroda RS, ni na Zajedničkoj komisiji.


Niška televizija » Koalicija za Niš podržala Deklaraciju o borbi protiv trgovine ljudima (VIDEO)\nTagovi: Deklaracija o borbi protiv trgovine ljudima, Koalicija za Nis\nU Koaliciji za Niš kažu da će podrzati usvajanje deklaracije o borbi protiv trgovine ljudima, kao i da će kroz razne edukacije koje će organizovati pružiti maksimalan doprinos u suzbijanju trgovine ljudima.\nDušica Davidović iz Koalicije za Niš ističe da je pre dva dana Grad predstavio deklaraciju o borbi protiv trgovine ljudima i dodaje da će odbornici ove kolaicije na prvoj sednici Skupstine grada podrzati njeno usvajanje, ali i da će insistirati da deklaracija ne ostane samo slovo na papiru, vecć i da se primeni u praksi. Ona dodaje i da će Kolaicija za Niš dati svoj doprinos u suzbijanju trgovine ljudima.\nKroz seminare i edukaciju mladi bi trebalo da nauče kako da prepoznaju potencijalnu opasnost, odnosno one koji se bave trgovinom ljudi, dodaje Dušica Davidović.\nPočinje nedelja nemačkog filma u Nišu (VIDEO)


Najvažnija unapređenja Motorola razr 5G telefona | PC Press\nNajvažnija unapređenja Motorola razr 5G telefona\nMotorola razr 5G, novi šampion\nPrilikom rada na modelu razr 5G, glavna pokretačka snaga bili su komentari Motorolinih korisnika, a rezultat je nenadmašiv balans legendarnog dizajna i kompaktne funkcionalnosti. Kao nikada do sada se oslanjamo na naše smartfone, posebno dok se krećemo kroz nesigurna vremena ka „novoj normalnosti“ koja podrazumeva da korisnici smartfona žele da budu povezani sa svojim uređajima, ali i da u isto vreme poseduju slobodu da žive neometano i u trenutku.\nMyUX funkcija vam dozvoljava da stvarate sopstvene teme birajući između jedinstvenih fontova, boja i oblika ikonica. Čak i kada je telefon zatvoren, uz pomoć QuickView displeja možete da puštate pesme, dobijate uputstva preko mapa i koristite Google asistenta samo jednim dodirom.\n← Netflix: Bez besplatnog probnog perioda u SAD\nMicrosoft automatski instalira Office PWA →


Ministar Milovanović rezao voćke novom metodom - GradPrijedor.com - Portal grada Prijedora\nHome»Društvo»Ministar Milovanović rezao voćke novom metodom\nMinistar Milovanović rezao voćke novom metodom\n25. februara 2011. 2 Mins Read\nMinistar poljoprivrede, šumarstva i vodoprivrede Republike Srpske /RS/ Miroslav Milovanović prisustvovao je danas rezidbi u voćnjaku Dragomira Vujkovića u selu Babići kod Prijedora koja je rađena najsavremenijom metodom zvanom „rez na klik“.\n„Nauka nije samo na fakultetima nego je nauka i na terenu i treba primjenjivati nova saznanja i nove tehnologije kod naših voćara“, rekao je Milovanović novinarima dodajući da je u ovo selo danas došao na poziv prijedorskih voćara.\nOn je ocijenio da voćarstvo u Srpskoj ima dobru perspektivu, podsjećajući da je Ministarstvo ove godine u pravilniku za podsticaje uvažilo principe Ekonomske politike RS i da tako za proizvođače voća neće biti ograničenja.\nProfesor Poljoprivrednog fakulteta u Banjaluci Ljubomir Radoš, koji je prijedorskim voćarima pokazao novi način rezidbe voća, rekao je da je „rez na klik“ primijenjen 2009. godine u Holandiji i da se danas masovno primjenjuje u svim voćarski razvijenim zemljama u Evropi.\n„Nema razloga da se i kod nas ne primjenjuje. Njime se smanjuje odbacivanje biomase sa stabala i smiruje bujnost stabala čime se povećava kvalitet plodova, a štede đubrivo, voda i živi rad“, kazao je Radoš.\nOn je podsjetio da se kod nas ranije koristio metod kratke rezidbe, pa potom duge rezidbe, a da je novi metod ustavri modifikacija kratke rezidbe i da se ne može primjenjivati na koštuničavo voće.\nVoćar Dragomir Vujković i njegova porodica imaju blizu sedam hektara zasada jabuke i kaže da se od voćarstva može živjeti, ali uz velika ulaganja i uz potpuno posvećivanje tom poslu.\n„Prijedorsko udruženje voćara broji 40-ak članova, ali je u posljednjih deset godina zasađeno mnogo novih voćnjaka zahvaljujući pomoći Ministartsva i opštine Prijedor“, istakao je Vujković.\nMinistar Milovanović otvorio je seoski put dug 407 metara čiju izgradnju je je sa 25.000 KM finansiralo Ministarstvo poljoprivrede, šumarstva i vodoprivrede RS, sa 17.000 KM opština Prijedor i sa 7.000 KM mještani.\nOn je prisustvovao i predstavljanju istraživanja o uzgoju voća u sjeverozapadnom dijelu Srpske koje je nedavno predstavljeno i na jednom od najvećih sajmova voća u svijetu – „Frut logistika“ u Berlinu.


Priznanja najuspešnijim odgajivačima golubova Udruženja „SRB – 294 Mačva“\n29.01.2019 Priznanja najuspešnijim odgajivačima golubova Udruženja „SRB – 294 Mačva“\nGodišnja skupština najstarijeg Udruženja odgajivača golubova srpskih visokoletača u opštini Bogatić, „SRB - 294 Mačva“, održana je u Bogatiću. Radni deo završen je u decembru prošle godine, a sinoć su, u svečanom delu, dodeljeni pehari i priznanja za uspešnost u 2017. i 2018. godini.\nNajuspešniji takmičar u društvu je Siniša Puzić, čije je jato u 2017. godini ostvarilo prosek leta 6.37 časova za Savez Srbije i 8.04 časova za Društveno takmičenje seniori. Najbolji letač u 2017. godini bila je Karudijanka špicasta koja je za let od 10.01 časova dobila Zlatnu alku za najuspešnijeg goluba u sezoni.\nPuzićevo jato je i prošle godine zabeležilo najbolje rezultate (7.30č) na regionalnom takmičenju, (10.08č) na društvenom takmičenju, a njegova Karudijanka špicasta i u 2018. godini osvojila je najviše priznanje, Zlatnu alku, za let od 12 časova i 22 minuta.\nUdruženje „SRB - 294 Mačva“ Bogatić osnovano je 1982. godine i trenutno broji 14 članova. Na teritoriji opštine Bogatić postoji pet udruženja odgajivača golubova.\nBroj posetilaca na mreži: 209\nVi ste posetilac br: 13 180 023


Ifo: EU treba da prihvati predlog SAD o plurilateralnoj zoni slobodne trgovine | EurActiv Serbia\nIfo: EU treba da prihvati predlog SAD o plurilateralnoj zoni slobodne trgovine\nUgledni nemački institut Ifo poziva EU da prihvati predlog SAD za osnivanje plurilateralne zone slobodne trgovine jer predstavlja priliku za okončanje trgovinskih sporova. Kako se ocenjuje, takav sporazum ne samo da bi bio koristan za globalnu trgovinu, već bi ubrzao i modernizaciju STO. Koristi bi imala, pogotovu u slučaju da izađe iz EU bez sporazma, i Britanija koja bi bila nezavisna članica. Još jedan pokušaj da se nađe izlaz iz trgovinskog rata biće susret predsednika EK i SAD 25. jula u Vašingtonu.\n"Čelnici EU (Žan-Klod) Junker i (Donald) Tusk treba da zaborave uvrede razmenjene poslednjih dana i ponude početak ozbiljnih pregovora na sastanku sa američkim predsednikom Donaldom Trampom 25. jula", istakao je stručnjak za trgovinu minhenskog instituta Gabrijel Felbermajer, objavio je 24. jula Ifo.\nOsnova za razgovore o plurilateralnoj zoni leži u saopštenju američkog ministra finansija Stivena Mnučina koji je ideju sporazuma o slobodnoj trgovini zemalja Grupe 7 (tj. EU, Kanada, Japan i SAD) predstavio na sastanku ministara finansija Grupe 20 u Buenos Airesu 22. jula.\n"To je ponuda koju EU definitivno treba da prihvati", naglasio je Felbermajer. "Ne možete da kaznite američki protekcionizam uzvratnim carinama u ime očuvanja gobalne slobodne trgovine i odbijete inicijativu SAD", dodao je on.\nAmerikanci su zainteresovani za sporazum o industrijskim i poljoprivrednim proizvodima i eksplicitno protiv sporazuma o uslugama i zaštiti investicija, što su visoko kontroverzne teme koje su se pojavile i trokom pregovora o Sveobuhvatnom investicionom i trgovinskom sporazumu (TTIP) EU i SAD.\nMnučin poziva na smanjenje subvencija i drugih "trgovinskih barijera", iako nije sasvim jasno na šta se to odnosi.\nPrema Felbemajerovom mišljenju, ekonomski argumenti za takav sporazum i dalje su ubedljivi, kao kada je TTIP bio na stolu. Umesto ulaska u štetan trgovinski rat, plurilaterlani sporazum bi na dugi rok doprineo bruto domaćem proizvodu i EU i SAD sa oko 2%.\nEvropska unija mora da prevaziđe vlastitu sklonost ka protekcionizmu, posebno u poljoprivredi, i dogovori se o trgovinskom sporazmu, navodi nemački institut. Dobra vest je to što se ne kreće od početka jer su tokom razgovora o TTIP EU i SAD već pregovarali o carinama sa izvesnim uspehom.\nSAD su čak završile pregovore sa Japanom o transpacifičkom partnerstvu ali je Tramp sprečio ratifikaciju u poslednji čas.\nKada je reč o EU, ona je več potpisala sporazume sa Japanom i Kanadom.\nUspešan plurilateralni sporazum čak bi mogao da ubrza modernizaciju Svetske trgovinske organizacije (STO) i bude sredstvo pritiska na druge zemlje, prvenstveno Kinu, da i one uklone barijere. Neželjeni ali dobar efekat takvog sporazuma bio bi što bi Britanija u slučaju "tvrdog Bregzita" bila integrisana u novi sporazum o slobodnoj trgovini kao nezavisna članica, rekao je Felbermajer.\nPrvi korak treba da bude brzo iniciranje preliminarnih razgovora i to ne treba da zavisi od toga da li će se SAD odreći carina na čelik i aluminijum, kao što predlaže Francuska, zaključuje se u saopšrenju Ifo.\nJunker u Vašingtonu\nRazgovori predsednika Evropske komisije Junkera i Trampa 25. jula u Vašingtonu biće još jedan u nizu pokušaja da se smiri situacija i nađe izlaz iz trgovinskog rata.\nJunker će razgovarati sa Trampom posle plejade evropskih lidera, uključujući nemačku kancelarku Angelu Merkel, koji su pokušavali da ubede američkog predsednika da odustane od protekcionističkih mera koje su uzdrmale finansijska tržišta u svetu.\nBivšu premijer Luksemburga ide u u Vašington bez pregovaračkog mandata ali sa namerom da razmišlja "otvoreno" kako bi "našao rešenje" sa Trampom, rekla je evropska komesarka Sesilija Malmstrem koja putuje sa Junkerom, preneo je EURACTIV.com.\n"To je prilika da se dedramatizuju sve potencijalne tenzije u trgovini i uđe u otvoren i konstruktivan dijalog sa američim partnerima", kazao je glavni Junkerov portparol Margaritis Šinas.


Seminar / edukativna kampanja "Kako da sestre to rade najbolje" - RWFund Dev\nBranka Ćurčić je članica udruženja Grupa za konceptualnu politiku iz Novog Sada i članica Upravnog odbora Asocijacije Nezavisna kulturna scena Srbije (NKSS). Dugogodišnja je akterka na kulturnoj, organizacionoj i lokalno-političkoj sceni civilnog društva.\nŠta znači učestvovati u re-distribuciji javnog novca u situaciji kada su načini i procedure sprovođenja tog procesa deo korumptivnog i partijama zaposednutog državnog mehanizma, koji kategoriju javnosti permanentno zanemaruje? Na izlaganju Branke Ćurčić biće reči o primerima praksi (kulturno polje, lokalna samouprava), mogućnostima i politikama koje su na strani organizovanih ljudi kako bi se uključili u i demokratizovali procese distribucije javnog novca.\nmr Radmila Miković, specijalistkinja menadžmenta i doktorantkinja organizacionih nauka, razvojna i poslovna trenerica i konsultantkinja koja poseduje 18 godina radnog iskustva u neprofitnoj industriji Zapadnog Balkana i EU. Pruža stručnu podršku državnim i nedržavnim akterima u analizi kompleksnih kontekstualnih, organizacionih i upravljačkih informacija u svrhu kreiranja što efikasnijih i efektivnijih razvojnih strategija, politika, programa i projekata.\nTokom radionice će se govoriti o učešću javnosti u donošenju odluka na lokalnom nivou sa fokusom na budžetski proces. Diskutovaće se o tome zašto se i kako javnost uključuje u process donošenja odluka, koje su specifičnosti učestvovanja u budžetskim procesima kao i najveći izazovi.\nVeć sedam godina aktivno se bavi temom ljudskih prava, profesionalno i aktivistički, sa posebnim osvrtom na položaj marginalizovanih društvenih kategorija, naročito – LGBT populacije i žena. Osim toga, angažovana je na projektima koji obuhvataju slobodu okupljanja, medijska prava i slobode, postupanje države u vanrednim situacijama, pomoć građanima za samozastupanje na sudu, besplatnu pravnu pomoć, položaj izbeglica u Srbiji i drugim.\nFahrudin Kladničanin, programski koordinator u Akademskoj inicijativiv Forum 10, lokalnoj nevladinoj organizaciji iz Novog Pazara. Deset godina je aktivan u radu organizacija civilnog društva, bavi se ljudskim pravima, a posebno pravima nacionalnih manjina.\nOpis izlaganja: Praktični primeri u istraživanju trošenja novca građana/ki na lokalnom nivou.\nDanilo Ćurčić, diplomirani pravnik (Pravni fakultet Univerziteta u Beogradu, Centar za ljudska prava Pravnog fakulteta Univerziteta u Eseksu) bavi se pitanjima koja se tiču prava Roma, pristupa ekonomskim i socijalnim pravima, antidiskriminacije i pristupa pravdi. Do sada, radio na nekim od najvažnijih slučajeva koji se odnose na prinudna iseljenja, diskriminaciju romske zajednice u kontejnerskim naseljima u Beogradu i problemima koji se tiču socijalnog stanovanja. Takođe, bio je uključen u postupke koji se vode pred Ustavnim sudom zbog različitih pitanja koja se najgrublje mogu nazvati pitanjima siromaštva i ljudskih prava – od uvođenja neplaćenog obaveznog rada za korisnike novčane socijalne pomoći do oporezivanja socijalnog stanovanja izbeglica.\nOblasti interesovanja: ekonomska i socijalna prava, pravo na adekvatno stanovanje, budžetska analiza ljudskih prava.\nMere štednje, porezi i ljudska prava\nU toku tročasovnog programa predviđeno je da polaznici i polaznice budu upoznate/i sa osnovnim pitanjima koja se tiču budžetiranja i ljudskih prava. Ovom pitanju prethodiće kratak uvod u razvoj ljudskih prava i danas često potpuno prevaziđenu podelu na građanska i politička i ekonomska i socijalna prava, kao i na dva različita sistema tumačenja ovih grupa prava.\nKao centralno, pitanje budžeta biće posmatrano iz dve perspektive – kako država prikuplja budžetske prihode, odnosno kako sprovodi poresku politiku i kako se troši novac poreskih obveznika. Kroz diskusiju pokušaćemo da damo odgovor na pitanje gde je mesto ljudskih prava u ovim politikama i da li političari treba da počnu da slušaju građane kada donose odluke ekonomske prirode.\nU poslednjem delu programa biće reči o participativnom budžetiranju i transparentnosti rada vlasti, mogućnostima da građani i građanke utiču na budžetske politike i primerima uspešnih borbi u ovoj sferi.\nBoban Stojanović je doktorant i saradnik na Fakultetu političkih nauka Univerziteta u Beogradu i osnivač Grupe za analizu i kreiranje javnih politika.\nU okviru ove sesije “Korupcija, novac i politika” teme koje će se obraditi jesu: tipovi korupcije i rasprostranjenost, svrsishodnost prikupljanja i trošenja javnog novca, uloga političkih institucija i partija, kao i finansiranje političkih aktivnosti.


Dve srebrne medalje za Kruševljane na juniorskoj Balkanijadi u badmintonu – Kruševac PRESS\nAutor J. Marković\t Poslednje ažuriranje 01.11.2016.\nKruševljanin Luka Milić osvojio je srebrnu medalju na Prvenstvu Balkana u badmintonu za igrače do 19 godina.\nNakon što je savladao Ivana Peneva iz Bugarske i dvojicu igrača iz Turske, Salima i Ekena, Milić je u finalu poražen od Bugarina Dimitra Jankijeva sa 2:0 u setovima.\nSrebrna medalja je pripala i Lukinoj klupskoj drugarici Mariji Sudamac koja je u konkurenciji dublova igrala sa Natašom Pavlović. Njih dve su pobedile parove iz Bugarske I Rumunije ali su u borbi za zlato poražene od turskog dubla Erčetin – Inci.\nU ekipnoj konkurenciji reprezentacija Srbije, koja je nastupila u sastavu Luka Milić, Andrija Doder, Nenad Milošević, Mateja Manić, Marija Sudimac i Nataša Pavlović, osvojila je bronzanu medalju.\nbadmintonLuka MilićMarija SudimacPrvenstvo Balkana


Bjelajac zaposlio više od 250 radnika u Vodovod\nBivši direktor “Vodovoda i kanalizacije” Branko Bjelajac, koji je na konferenciji za novinare Demokratske stranke optužio aktuelnu gradsku vlast za masovno zapošljavanje partijskih kadrova, samo u jednom danu, 31. avgusta 2012. godine, zaposlio je za stalno 48 ljudi, a nekoliko dana kasnije, 12. septembra, još četvoro. Osim toga, bivši direktor “Vodovoda”, propustio je da novinarima pruži informaciju da je tokom četiri godine svog mandata zaposlio ukupno više od 250 radnika u tom preduzeću. Uporno, Bjelajac je sa mesta direktora poručivao da će smanjiti broj zaposlenih tako što će deo ljudi otići u penziju, ili napustiti firmu preko socijalnog programa, za koji su izdvojena sredstva od 100 miliona dinara, ali na mesta oko 150 ljudi koji su na taj način otišli iz “Vodovoda”, došli su novi radnici.\nIako neprestano u javnosti naglašava i da je zapošljavao po struci, u strukturi onih koje je stavio na platni spisak ovog javnog preduzeća su neki od istaknutih članova Lige socijaldemokrata Vojvodine i Demokratske stranke. Kada priča o stručnosti i transparentnosti, Bjelajac propušta da kaže da ni za jedno od radnih mesta na koja je doveo svoje kadrove nije raspisan konkurs, a kada priča o nepotizmu, ne ističe da je, recimo, jednom od vođa “spontanih protesta radnika” od letos koji su tražili njegov ostanak na mestu direktora, svom vozaču Vladimiru Žugiću, u “Vodovodu” zaposlio ženu, dva brata i još neke članove rodbine.\nBjelajac, dalje, navodi da su u gradskim preduzećima pozapošljavani brojni pripadnici političkih stranaka na vlasti u gradu, zanemarujući činjenicu da je najveći broj ljudi zaposlen pred samu promenu vlasti. Tako su, uz pomenutih 52 ljudi u “Vodovodu”, posao dobile desetine partijskih poslušnika, a u pojedinim preduzećima na neodređeno vreme je zaposleno i više od 120 radnika.\nZanimljivo je da kritiku o novim zaposlenjima u Vodovodu iznosi čovek koji je, dok je bio direktor, u kratkom periodu zaposlio vise od 250 radnika, odnosno jednu trećinu kolektiva. To nije pošlo za rukom nijednom direktoru u istoriji Vodovoda. Zaposlenjem ovih ljudi Bjelajac je opteretio poslovanje preduzeća na godišnjem nivou za 300 miliona godišnje samo za plate, odnosno za 1,2 milijarde dinara za vreme njegovog četvorogodišnjeg mandata. Za ovaj novac, Vodovod je mogao da završi dve potpuno nove fabrike vode i desetine kilometara vodovodne i kanalizacione mreže u prigradskim naseljima.\nNovi Sad, 05.02.2013


Bokser iz Vlasotinca na završnim pripremama za Evropsko prvenstvo kod selektora reprezentacije Srbije - juGmedia\nČlan bokserskog kluba „Arena“ Vlasotince Milan Stanojević dobio je poziv selektora reprezentacije Srbije Dragana Vasiljevića, da od 15. do 31. jula odradi završne pripreme pred predstojeće kadetsko prvenstvo Evrope, koje će se održati od 2. do 12. avgusta u Tbilisiju, glavnom gradu Gruzije.\nStanojević je januara ove godine bio tri nedelje na bazičnim pripremama, koje je Bokserski savez Srbije organizovao kako bi se omladinski reprezentativci Srbije na vreme pripremili za Evropsko prvenstvo.\n„Milan je vrlo talentovan sportista čije vreme dolazi i koji bi rezultatski maksimum trebalo da ostvari na Olimpijskim igrama u Parizu 2024. godine.Ponosni smo što će član našeg kluba braniti boje reprezentacije Srbije na Evropskom prvenstvu u Gruziji“, poručuju iz ovog bokserskog kluba.\nNa spisku selektora Vasiljevića bokser iz Vlasotinca je jedini predstavnik regiona jugoistočne Srbije, a Milan Stanojević je na državnom prvenstvu pokazao da je najbolji u Srbiji u kategoriji do 62kilograma, čime je i zaslužio da dobije poziv selektora reprezentacije Srbije.\n„Sa Milanom svakodnevno intenzivno treniramo, uprkos velikim vrućinama, i nadamo se da će se taj trud isplatiti i da će Milan ušpešno predstavljati opštinu Vlasotince i Srbiju na Evropskom prvenstvu”, kazao nam je trener bokserskog kluba „Arena“ Milan Jović.\nNIŠ - "Srpska napredna stranka saopštava da građani Niša i cele Srbije odlično znaju da je upravo pod vladavinom režima Borisa Tadića i njegovih…\nVojna bolnica leči i civile\nNIŠ - Civilni osiguranici sa područja Nišavskog okruga od danas ponovo mogu da se leče u Vojnoj bolnici u Nišu. (više…)\nProtest protiv proizvodnje peleta u Gadžinom Hanu\nGADŽIN HAN – Na platou ispred zgrade opštine Gadžin Han danas u 14 časova biće održan protestni skup zbog toga što fabrika peleta „Ekopelet“…